എംസോണ്‍ റിലീസ് -1097 http://www.malayalamsubtitles.org/ www.facebook.com/msonepage
പരിഭാഷ - ഷിഹാബ് എ ഹസ്സന്‍
തീബ്സ്, ജീവിക്കുന്നവരുടെ നഗരം,
ഫറവോ സേത്തി ഒന്നാമന്‍റെ കിരീടാഭരണം,
മരിച്ചവരുടെ സൂക്ഷിപ്പുകാരന്‍, ഫറവോയുടെ മുഖ്യപുരോഹിതന്‍
ഇംഹോടെപ്പിന്‍റെ വീട്,
ഫറവോയുടെ വെപ്പാട്ടി ആങ്ക്-സു-നമൂന്‍റെ ജന്മസ്ഥലം.
മറ്റാര്‍ക്കും അവളെ തൊടാന്‍ അനുവാദമില്ലായിരുന്നു...
പക്ഷേ പ്രണയത്തിനായി, തങ്ങളുടെ ജീവന്‍ തന്നെ പണയപ്പെടുത്താനും അവര്‍ തയ്യാറായിരുന്നു.
നിങ്ങളെന്താണിവിടെ ചെയ്യുന്നത്?
നിന്നെയാരാ തൊട്ടത്?!
ഇംഹോടെപ്?!
എന്‍റെ പുരോഹിതന്‍!
ഫറവോയുടെ അംഗരക്ഷകര്‍.
- നീ പൊയ്ക്കൊ! പോയി രക്ഷപ്പെട്! - ഇല്ല!
നിനക്ക് മാത്രമേ എന്നെ പുനര്‍ജീവിപ്പിക്കാനാകൂ!
ഞാന്‍ നിന്നെ വിട്ട് പോകില്ല! എന്നെ വിടൂ!
നീ വീണ്ടും ജീവിക്കും!
ഞാന്‍ നിന്നെ പുനര്‍ജീവിപ്പിക്കും!
എന്‍റെ ശരീരം ഇനിയുമവന്‍റെ ആലയമല്ല!
ആങ്ക്-സു-നാമുനെ പുനര്‍ജീവിപ്പിക്കാനായി,
ഇംഹോടെപ്പും അവന്‍റെ പുരോഹിതന്മാരും കല്ലറ തകര്‍ത്ത് അവളുടെ ശവശരീരം മോഷ്ടിച്ചു.
ആങ്ക്-സു-നാമുനെ പുനര്‍ജീവിപ്പിക്കാനായി,
അവര്‍ മൃതദേഹവുമായി ഹമുനപ്ത്രയില്‍ മരുഭൂമിയുടെ ഉള്ളിലേക്ക് കുതിച്ചു.
ഹമുനപ്ത്ര - ക്രിസ്തുവിന് മുന്‍പ് 1290 മാണ്ട്.
ഫറവോമാരുടെ സന്താനങ്ങളെ അടക്കം ചെയ്യുന്ന പുരാതനസ്ഥലവും
ഈജിപ്തിലെ സമ്പത്ത് വിശ്രമിക്കുന്ന സ്ഥലവുമായ ഹമുനപ്ത്ര.
തന്‍റെ സ്നേഹഭാജനത്തിനായി, ഇംഹോടെപ് ദൈവകോപത്തെപ്പോലും വെല്ലുവിളിച്ചുകൊണ്ട് നഗരത്തിന്‍റെ നിഗൂഢതകളിലേക്ക് പോയി,
അതിന്‍റെ പരിശുദ്ധമായ താവളത്തില്‍ നിന്നും മരിച്ചവരുടെ കറുത്ത പുസ്തകം കൈക്കലാക്കി.
ആങ്ക്-സു-നാമുന്‍റെ ആത്മാവ് പാതാളത്തിന്‍റെ ഇരുട്ടിലേക്കയക്കപ്പെട്ടിരുന്നു,
അവളുടെ പ്രധാന അവയവങ്ങള്‍ നീക്കം ചെയ്ത് അടച്ചുകെട്ടിയ അഞ്ച് ഭരണികള്‍ക്കുള്ളിലാക്കി.
ആങ്ക്-സു-നാമുന്‍റെ ആത്മാവ് മരിച്ചവരുടെ ലോകത്തു നിന്ന് തിരികെ വന്നതായിരുന്നു,
പക്ഷേ അനുഷ്ടാനങ്ങള്‍ മുഴുമിപ്പിക്കും മുന്‍പ് ഇംഹോടെപ്പിനെ പിന്തുടര്‍ന്ന,
ഫറവോയുടെ അംഗരക്ഷകര്‍ അയാളെ തടഞ്ഞു.
ഇംഹോടെപ്പിന്‍റെ പുരോഹിതന്മാരെ ജീവനോടെ മമ്മികളാക്കി.
ഹോം-ദായ് ആയിരുന്നു ഇംഹോടെപിന് വിധിക്കപ്പെട്ട ശിക്ഷ.
പൌരാണികപീഡനങ്ങളില്‍ ഏറ്റവും കഠിനമായത്.
എത്രത്തോളം ഭയാനകമെന്നാല്‍, അതുവരെ ആര്‍ക്കും നല്‍കപ്പെട്ടിട്ടില്ലാത്തത്.
അവന് മരണമില്ലാതെ തന്‍റെ ശവക്കല്ലറക്കുള്ളില്‍,
ശാശ്വതമായി നിലനില്‍ക്കണമായിരുന്നു.
ജോത്സ്യന്‍മാര്‍ അവനെയൊരിക്കലും സ്വതന്ത്രനാകാന്‍ അനുവദിക്കില്ല,
മനുഷ്യകുലത്തിന് മേല്‍ പ്ലേഗ് എന്ന മഹാരോഗത്തിന്‍റെ വാഹകനായിട്ടായിരിക്കും അവന്‍റെ ഉയര്‍ത്തെഴുന്നേല്‍പ്പ്,
യുഗങ്ങളുടെ കരുത്ത് സംഭരിച്ച അവിശുദ്ധനായ ഒരു മാംസ-ഭോജി,
മരുഭൂമിക്ക് മേല്‍ ആധിപത്യമുള്ള, അജയ്യമായ പ്രതാപം.
ഹമുനപ്ത്ര - 1923
3,000 വര്‍ഷങ്ങളോളം, ആളുകള്‍ സൈന്യങ്ങളുമായി ഈ ഭൂമിയില്‍ ഏറ്റുമുട്ടി,
തങ്ങള്‍ക്ക് കീഴെയുള്ള പൈശാചികതയെക്കുറിച്ചറിയാതെ.
3,000 വര്‍ഷങ്ങള്‍, ഫറവോയുടെ വിശുദ്ധരായ അംഗരക്ഷകരുടെ,
പിന്തുടര്‍ച്ചക്കാരായ ഞങ്ങള്‍ ജോത്സ്യന്‍മാര്‍, കാവല്‍ നിന്നു.
നിനക്ക് സ്ഥാനക്കയറ്റം കിട്ടി.
സ്റ്റെഡി!
- നീയെന്‍റെ കൂടെ നില്‍ക്കുമല്ലോ, അല്ലേ? - നിന്‍റെയീ ധൈര്യം എന്നെയും ധൈര്യവാനാക്കുന്നു.
സ്റ്റെഡി!
പോകല്ലേ! ഞാനും വരുന്നു!
സ്റ്റെഡി!
ഫയര്‍!
ഓടിക്കോ, ബെനി! ഓടിക്കോ!
അകത്ത് കയറിക്കോ! അകത്ത് കയറിക്കോ!
ഹേയ്! വാതിലടക്കല്ലേ!
വാതിലടക്കല്ലേ!
നീ മരിക്കും. നീ മരിക്കും.
സത്വത്തെ ആരും കണ്ടുപിടിച്ചില്ല.
ഇവന്‍റെ കാര്യമോ?
- അവനെ കൊല്ലണ്ടേ? - വേണ്ട.
അവനെ മരുഭൂമി കൊന്നോളും.
കെയ്റോ, ഈജിപ്റ്റ് - 3 വര്‍ഷങ്ങള്‍ക്ക് ശേഷം
പവിത്രമായ കല്ലുകള്‍,
ശില്‍പ്പങ്ങളും സൌന്ദര്യബോധവും,
സോക്രട്ടീസ്, സെത്ത്, ഒന്നാം വാല്യം, രണ്ടാം വാല്യം,
മൂന്നാം വാല്യം.
പിന്നേ...
തുത്മോസിസ്. നിനക്കെന്താ ഇവിടെക്കാര്യം?
ടി. ടി, ടി, ടി...
ടി.
നീയിരിക്കേണ്ടിടത്ത് വെക്കാന്‍ പോകുവാ!
സഹായിക്കണേ.
അയ്യോ.
എന്ത്... എങ്ങനെ...
ഓഹ്, എന്തായീ കാണണേ!
എന്‍റെ ഫറവോ പരമ്പര ദൈവങ്ങളേ!
ഇതിനെയൊന്നങ്ങോട്ട് എടുത്തിട്ട്, എനിക്ക് വല്ല തവളകളെയോ,
ഈച്ചകളെയോ, വെട്ടുകിളികളെയോ തന്നൂടെ!
നീയുമായി തട്ടിച്ചു നോക്കുമ്പോള്‍ ബാക്കി മാരണങ്ങളൊക്കെ എത്ര നിസാരം!
എന്നോട് ക്ഷമിക്കണം. അത് യാദൃച്ഛികമായി സംഭവിച്ചതാ.
എന്‍റെ പൊന്നു കൊച്ചേ, റാംസെസ് സിറിയ തകര്‍ത്തതും ഒരു യാദൃച്ഛിക സംഭവമായിരുന്നു.
നീയൊരു ആഗോള ദുരന്തം തന്നെ!
എന്‍റെ ലൈബ്രറിയുടെ കോലം കണ്ടോ!
എന്തിനാ ഞാന്‍ നിന്നെ സഹിക്കുന്നത്?
നിങ്ങളെന്നെ സഹിക്കുന്നത്...
എനിക്ക് പുരാതന ഈജിപ്ഷ്യന്‍ എഴുതാനും, വായിക്കാനും അറിയാവുന്ന കൊണ്ട്,
പിന്നെ...എനിക്ക് ഹൈറോഗ്ലിഫിക്സും ഹൈറാറ്റിക്കും അറിയാവുന്ന കൊണ്ട്,
പിന്നെ, ഈ ലൈബ്രറി ക്രമത്തിലും ചിട്ടയിലും സൂക്ഷിക്കാന്‍ അറിയാവുന്ന,
1000 മൈല്‍ ചുറ്റളവിലുള്ള ഏകവ്യക്തി ഞാനായത് കൊണ്ട്.
ഞാന്‍ നിന്നെ സഹിക്കുന്നത് നിന്‍റെ അച്ഛനും അമ്മയും എന്‍റെ ഏറ്റവും നല്ല പതിവുകാരായിരുന്നത് കൊണ്ടാണ്.
അതുകൊണ്ട് മാത്രമാണ്!
അല്ലാഹു അവരുടെ ആത്മാവിന് ശാന്തി നല്‍കട്ടെ.
നീ എങ്ങനെ ചെയ്യുന്നെന്നോ, എത്ര സമയം കൊണ്ട് ചെയ്യുന്നെന്നോ എനിക്കറിയണ്ട,
ഇതെല്ലാം പഴയപടിയാക്കിക്കോണം!
ഹലോ?
അബ്ദുള്‍?
മുഹമ്മദ്?
ബോബ്?
നിനക്ക് മരിച്ചവരോട് കുറച്ചു ബഹുമാനം കാണിച്ചൂടെ?
ആരാ പറഞ്ഞേ ഇല്ലെന്ന്. പക്ഷേ ചിലപ്പോഴൊക്കെ എനിക്കവരുടെ കൂടെക്കൂടാന്‍ ഇഷ്ടമാ.
നല്ലത്. നിന്‍റെ ജീവിതം നശിപ്പിച്ച പോലെ നീയെന്‍റെ ഭാവിയും നശിപ്പിക്കും മുന്നേ നിനക്കത് ചെയ്തൂടെ.
- തല്‍ക്കാലം പുറത്തേക്കിറങ്ങിക്കെ. - എന്‍റെ പൊന്ന് പെങ്ങളേ.
ഈ നിമിഷത്തില്‍ എന്‍റെ ജീവിതം,
ഉച്ചസ്ഥായിയിലാണെന്ന കാര്യം എനിക്ക് നിന്നെ അറിയിക്കണം.
ഉച്ചസ്ഥായിയില്‍, ഹാ! ജോനാഥന്‍, പ്ലീസ്, ഞാനിപ്പോ തമാശ കേള്‍ക്കാനുള്ള മൂഡിലല്ല.
ഞാന്‍ ലൈബ്രറിയില്‍ ചില്ലറ കുഴപ്പങ്ങള്‍ ഒപ്പിച്ചു,
പിന്നെ ബെംബ്രിഡ്ജിലെ പണ്‌ഡിതന്മാര്‍ വീണ്ടും എന്‍റെ അപേക്ഷ തിരസ്കരിക്കുകയും ചെയ്തു.
എനിക്കീ മേഖലയില്‍ ആവശ്യത്തിന് പ്രവര്‍ത്തിപരിചയമില്ലെന്നാ അവര്‍ പറയുന്നത്.
ഞാനെപ്പോഴും നിന്‍റെ കൂടെത്തന്നെയില്ലേ വല്യമ്മച്ചീ.
അതുമാത്രമല്ല, നിന്നെ സന്തോഷിപ്പിക്കാനുള്ള ഒരു സംഗതിയും എന്‍റെ കയ്യിലുണ്ട്.
ഓഹ് വേണ്ട ജോനാഥന്‍, പിന്നേം എന്തെങ്കിലും കളിക്കോപ്പും പൊക്കിയെടുത്തോണ്ട് വന്നോ.
മ്യൂസിയം സൂപ്രണ്ടിനെക്കൊണ്ടു പരിശോധിപ്പിച്ച് നിനക്കുവേണ്ടി വിറ്റുതരാന്‍,
ഒരു ചവറുകൂടി.
നിനക്കിതെവിടന്ന് കിട്ടി?
തീബ്സിലെ ഒരു ഖനനസ്ഥലത്ത് നിന്ന്.
എന്‍റെ ജീവിതത്തിലിന്നേവരെ, ഞാന്‍ നല്ലതോന്നും കണ്ടെത്തിയിട്ടില്ല, എവി.
ഇതെങ്കിലും കൊള്ളാമെന്നൊന്ന് പറ.
- ജോനാഥന്‍. - എന്തേ?
ഇത്തവണ നീ കൊള്ളാവുന്ന എന്തോ കണ്ടെത്തിയെന്നാ തോന്നുന്നേ.
ഈ ചുരുളിന് ചുറ്റുമുള്ള ഫ്രെയിം കണ്ടോ?
അത് സേത്തി ഒന്നാമന്‍റെ ഔദ്യോഗിക ചിഹ്നമാണെന്ന് എനിക്കുറപ്പാണ്.
- ആയിരിക്കാം. - രണ്ടു ചോദ്യങ്ങള്‍.
ആരാണീ സെത്തി ഒന്നാമന്‍, അയാള്‍ പണക്കാരനായിരുന്നോ?
19 ആം രാജവംശത്തിലെ രണ്ടാമത്തെ ഫറവോയായിരുന്നു,
ഫറവോമാരില്‍ ഏറ്റവും ധനികനായിരുന്നെന്ന് പറയപ്പെടുന്നു. ‍.
കൊള്ളാം. അയാളെ എനിക്കിഷ്ടപ്പെട്ടു.
- എനിക്കയാളെ ഒരുപാടിഷ്ടപ്പെട്ടു. - ഞാന്‍ മാപ്പിന്‍റെ കാലപ്പഴക്കം പരിശോധിച്ചു.
ഏകദേശം 3,000 വര്‍ഷം പഴക്കമുണ്ട്.
അവിടെയുള്ള പുരോഹിതചിഹ്നം കണ്ടോ, അത് ഹമുനപ്ത്രയാണ്.
എന്‍റെ ദൈവമേ, അസംബന്ധം പറയാതെ.
നമ്മള്‍ വിദഗ്ധന്‍ന്മാരാണ്, അല്ലാതെ നിധിവേട്ടക്കാരല്ല.
ഹമുനപ്ത്ര എന്നത് വിനോദസഞ്ചാരികളായ ഗ്രീക്കുകാരെയും, റോമാക്കാരെയും,
രസിപ്പിക്കാനുള്ള പുരാതന അറബി കഥാകാരന്‍മാരുടെ വെറും കെട്ടുകഥയാണ്.
ഒരു മമ്മിയുടെ ശാപത്താല്‍ സംരക്ഷിക്കപ്പെട്ട നഗരത്തെക്കുറിച്ചുള്ള മണ്ടത്തരങ്ങളൊക്കെ എനിക്കും അറിയാം.
പക്ഷേ എന്‍റെ ഗവേഷണങ്ങള്‍ ഈ നഗരം സത്യത്തില്‍ നിലനിന്നിരുന്നെന്ന് വിശ്വസിക്കാന്‍ എന്നെ പ്രേരിപ്പിക്കുന്നു.
- നമ്മള്‍ ഹമുനപ്ത്രയെക്കുറിച്ചാണോ സംസാരിക്കുന്നത്? - അതേ, മരിച്ചവരുടെ നഗരം.
പണ്ടത്തെ ഫറവോമാര്‍ ഈജിപ്തിലെ സമ്പത്ത് മുഴുവനും ഒളിപ്പിച്ചു വച്ച സ്ഥലം.
അതെയതേ, ഭൂമിക്കടിയില്‍ ഒരു വലിയ നിധിപേടകത്തില്‍.
- ഹീഹ്! - ഒന്ന് പോയേ. ഈ കഥയൊക്കെ എല്ലാവര്‍ക്കുമറിയാം.
ഫറവോയുടെ ആഞ്ജപ്രകാരം ശവക്കല്ലറ അനാദരവോടെ മണ്ണിട്ടുമൂടി.
ഒരു സ്വിച്ചിട്ടാല്‍, ആ സ്ഥലം നിധിയോടൊപ്പം മുഴുവനായി,
മണ്‍കൂനക്കടിയില്‍ അപ്രത്യക്ഷമാകും.
അമേരിക്കക്കാര്‍ പറയുന്ന പോലെ, ഇതൊരു യക്ഷിക്കഥയും, അസംബന്ധവുമാണ്.
ഓഹ്, ദൈവമേ! ഇത് നോക്കിക്കേ!
നിങ്ങളത് കത്തിച്ചോ! നിങ്ങള്‍ നഷ്ടപ്പെട്ട നഗരത്തിന്‍റെ ഒരുഭാഗം കത്തിച്ചുകളഞ്ഞോ?
നല്ലതിനാണെന്ന് എനിക്കുറപ്പാ.
ഹമുനപ്ത്രയെ അന്വേഷിച്ചുനടന്ന് ഒരുപാടാളുകള്‍ ജീവിതം പാഴാക്കിയിട്ടുണ്ട്. .
ആരും ഒരിയ്ക്കലും അത് കണ്ടെത്തിയുമില്ല.
കൂടുതല്‍ പേരും മടങ്ങിവന്നതുമില്ല.
വാ, വാ! പ്രവേശനകവാടത്തിലൂടെ കടന്നു വാ.
കെയ്റോ ജയിലിലേക്ക് സ്വാഗതം, എന്‍റെ എളിയ വീട്.
തീബ്സില്‍ വലിയൊരു ടൌണിലാണ് ഇതെന്നാണല്ലോ നീയെന്നോട് പറഞ്ഞത്.
- അതേ, അതെനിക്ക് തെറ്റിപ്പോയതാ. - നീയെന്നോട് കള്ളം പറഞ്ഞല്ലേ.
ഞാനെല്ലാവരോടും കള്ളം പറയാറുണ്ടല്ലോ. നിനക്ക് മാത്രമെന്താ ഇത്ര പ്രത്യേകത?
- ഞാന്‍ നിന്‍റെ സഹോദരിയാണ്. - അപ്പോ നിന്നെ എളുപ്പത്തില്‍ പറ്റിക്കാം.
നീയിത് കോട്ടക്കുള്ളില്‍ വച്ച് ഏതോ കള്ളുകുടിയന്‍റെ കയ്യീന്ന് അടിച്ചു മാറ്റിയതല്ലേ?
സത്യം പറഞ്ഞാല്‍ പോക്കറ്റടിച്ചു, പക്ഷേ അതുകൊണ്ട് ഇതത്ര വല്യ സംഗതിയാണെന്ന് എനിക്ക്...
വിഡ്‌ഢിത്തം പറയുന്നത് നിര്‍ത്ത്. ഇയാളെയെന്തിനാ ജയിലില്‍ ഇട്ടിരിക്കുന്നേ?
അതെനിക്കറിയില്ല.
നിങ്ങള്‍ വരുന്നുണ്ടെന്നറിഞ്ഞപ്പോള്‍ ഞാന്‍ തന്നെ അതയാളോട് ചോദിച്ചു.
എന്നിട്ടയാളെന്ത് പറഞ്ഞു?
അയാള്‍ നല്ല കാലം വരുമോന്ന് നോക്കിയതിനാണെന്ന്.
- ഇയാളുടെ കയ്യീന്നാണോ നീയത് അടിച്ചു മാറ്റിയത്? - അതേ, ഇവന്‍ തന്നെ.
അപ്പോ നമുക്ക് പോയി നല്ല ടിഫിന്‍ കിട്ടുന്ന സ്ഥലം ഏതെങ്കിലുമുണ്ടോന്ന് മണത്തു കണ്ടു പിടിച്ചാലോ...
ആരാ നിങ്ങളൊക്കെ?
- ഏതാ ഈ കോളാമ്പി? - "കോളാമ്പി"?
ഞാനൊരു ലോക്കല്‍ മിഷനറിയാണ്, നല്ല കാര്യങ്ങളൊക്കെ പ്രചരിപ്പിക്കുന്നു,
- പക്ഷേ, ഇതെന്‍റെ സഹോദരി എവി. - എന്തൊക്കെയുണ്ട്?
- ഓഹ് ആണോ. അവളെക്കണ്ടിട്ട് അത്രക്ക് പാഴല്ലെന്ന് തോന്നുന്നു. - എന്താ, മനസ്സിലായില്ല?
ഞാനിപ്പോ വരാം.
- അവനോട് പെട്ടിയുടെ കാര്യം ചോദിക്ക്. - നമ്മള്‍ കണ്ടെത്തിയ...
ഹലോ. എക്സ്ക്യൂസ് മീ?
ഞങ്ങള്‍ക്ക് നിന്‍റെ പസില്‍ ബോക്സ് കിട്ടി,
അതേക്കുറിച്ച് ചോദിക്കാന്‍ വന്നതാണ്.
- അല്ല. - അല്ല?
നിങ്ങള്‍ ഹമുനപ്ത്രയെക്കുറിച്ച് ചോദിക്കാനാണ് വന്നത്.
ആ ബോക്സ് ഹമുനപ്ത്രയില്‍ നിന്നുള്ളതാണെന്ന് നിങ്ങളെക്കങ്ങനെയറിയാം?
കാരണം അതെനിക്ക് അവിടെ നിന്നാണ് കിട്ടിയത്. ഞാനവിടെയുണ്ടായിരുന്നു.
നീ ചുമ്മാ ഉരുളുന്നതല്ലെന്ന് എന്താ ഉറപ്പ്?
- നിന്നെ എനിക്കറിയാമോ? - ഇല്ലില്ല.
ചിലപ്പോ എന്നെപ്പോലെ മുഖമുള്ള മറ്റാരെങ്കിലുമായിരിക്കും
നീ ശരിക്കും ഹമുനപ്ത്രയിലായിരുന്നോ?
- അതേ, ഞാന്‍ അവിടെയായിരുന്നു. - ആണയിടാമോ?
- എത്ര വേണേലും. - ഞാന്‍ അതല്ല ഉദ്ദേശിച്ചത്...
എനിക്കറിയാം. ഞാന്‍ അവിടെയുണ്ടായിരുന്നു. സെത്തിയുടെ സ്ഥലത്ത്. മരിച്ചവരുടെ നഗരത്തില്‍.
എങ്ങനാ അവിടെയെത്തിച്ചേരുക എന്ന് പറയാമോ?
അതായത്, കൃത്യമായ ലൊക്കേഷന്‍?
- നിനക്കതറിയണോ? - ഉം, വേണം.
- നിനക്ക് ശരിക്കും അറിയണോ? - വേണം.
എങ്കില്‍ എന്നെയിവിടന്ന് പുറത്തിറക്ക്!
അത് ചെയ്യ്, പെണ്ണേ!
- അവരവനെ എവിടേക്കാ കൊണ്ടുപോകുന്നേ? - തൂക്കിക്കൊല്ലാന്‍.
എന്തായാലും ഇതുവരെ അവന്‍റെ സമയം നല്ലതായിരുന്നു.
അയാളുടെ ജീവന്‍ രക്ഷിച്ചാല്‍ ഞാന്‍ നിങ്ങള്‍ക്ക് 100 പൌണ്ട് തരാം.
മാഡം, അവന്‍ ചാവുന്നത് കാണാന്‍ ഞാന്‍ വേണേ 100 പൌണ്ട് മുടക്കും.
- 200 പൌണ്ട്. - തൂക്കടേ!
300.
അവസാനത്തെ ആഗ്രഹം വല്ലതുമുണ്ടോടാ പന്നി?
ആണോ, എന്നാ എന്നെ കെട്ടഴിച്ച് വിടാമോ.
അവനെ വെറുതെ വിടുന്ന പ്രശ്നമില്ല!
500 പൌണ്ട്!
വേറൊന്നുമില്ലേ? ഞാന്‍ വളരെ ഏകാകിയായ മനുഷ്യനാണ്.
വേണ്ടാ!
അവന്‍റെ കഴുത്തൊടിഞ്ഞില്ല.
ഓഹ്, എന്നോട് ക്ഷമിക്കണം. ഇനിയിപ്പോ അവന്‍ ശ്വാസം മുട്ടി മരിക്കുന്നത് കാണേണ്ടി വരും.
അയാള്‍ക്ക് ഹമുനപ്ത്രയിലേക്കുള്ള വഴിയറിയാം.
- കള്ളം. - ഒരിക്കലുമല്ല!
ഈ വൃത്തികെട്ട തന്തയില്ലാത്ത പന്നീടേ മോന് മരിച്ചവരുടെ നഗരത്തിലേക്കുള്ള,
- വഴിയറിയാം എന്നാണോ നീ പറഞ്ഞു വരുന്നത്? - അതേ!
- ശരിക്കും? - അതേന്നേ!
അവനെ വെറുതെ വിട്ടാല്‍ ഞങ്ങള്‍ നിങ്ങള്‍ക്ക്...
- 10 % - 50 %
- ഇരുപത്. - നാല്‍പ്പത്.
- മുപ്പത്! - മുപ്പത്തഞ്ച്.
സമ്മതിച്ചു.
അവനെ മുറിച്ചിട്!
ഗിസാ തുറമുഖം - കെയ്റോ.
അവന്‍ വരുമെന്ന് നിനക്കുറപ്പാണോ?
അതേ, എന്‍റെ ഭാഗ്യത്തില്‍ വിശ്വാസമുള്ളത് കൊണ്ട് സംശയമേയില്ല.
അവനൊരു കൌബോയ് ആയിരിക്കാം, പക്ഷേ വര്‍ഗ്ഗഗുണമുള്ളവനാ. വാക്കുപറഞ്ഞാല്‍ വാക്കായിരിക്കും.
പിന്നെ, എന്‍റെ വ്യക്തിപരമായ അഭിപ്രായത്തില്‍ അവന്‍ വൃത്തികെട്ടവനും, പ്രാകൃതനുമായ ഒരു മുഴുവഞ്ചകനാണ്.
- എനിക്കവനെ തീരെ ഇഷ്ടമല്ല. - ഞാന്‍ അറിയുന്ന ആരെയെങ്കിലുമാണോ?
ഓഹ്.
ഹലോ.
സാഹസികയാത്രക്ക് തുടക്കം കുറിക്കാന്‍ പറ്റിയ അടിപൊളി ദിവസം തന്നെ, അല്ലേ ഒ'കോണല്‍?
അതേയതേ, അടിപൊളി.
ഓഹ്, ഇല്ലില്ല. ഞാന്‍ പങ്കാളികളില്‍ നിന്നും ഒന്നും അടിച്ചു മാറ്റാറില്ല, പങ്കാളി.
അതെനിക്കുള്ള ഓര്‍മ്മപ്പെടുത്തലാണ്. കഴിഞ്ഞതൊന്നും കാര്യമായി എടുക്കരുത്...
- ഓഹ്, ഇല്ലില്ല. ഇടക്കങ്ങനെയൊക്കെ ഉള്ളതാ. - മിസ്റ്റര്‍. ഒ'കോണല്‍.
ഇത് ഉടായിപ്പോന്നും അല്ലെന്ന് എന്‍റെ കണ്ണില്‍ നോക്കി,
ഉറപ്പിച്ചു പറയാമോ?
- കാരണം അങ്ങനെയാണെങ്കില്‍ ഞാന്‍ നിങ്ങള്‍ക്ക് മുന്നറിയിപ്പ് തരികയാണ്... - നീയെനിക്ക് മുന്നറിയിപ്പ് തരുന്നെന്നോ?
പെണ്ണേ, ഒരു കാര്യം മനസ്സിലാക്കിക്കൊ,
എന്‍റെ സൈന്യത്തിന് ഇക്കാര്യത്തില്‍ ഒരുപാട് വിശ്വാസമുണ്ടായിരുന്നു. ആജ്ഞാപിക്കുക പോലും ചെയ്യാതെയാണ്,
ആ നഗരം കണ്ടെത്താനായി അവര്‍ ലിബിയയുടെ പാതി ദൂരം പിന്നിട്ട്,
ഈജിപ്തിലേക്ക് മാര്‍ച്ച് ചെയ്തത്.
അവിടെയെത്തിയപ്പോള്‍ ഞങ്ങള്‍ കണ്ടെത്തിയത് മണലും രക്തവും മാത്രമായിരുന്നു.
നിന്‍റെ ബാഗ് ഞാനെടുക്കാം.
അതേയതെ, നീ പറഞ്ഞത് ശരിയാണ്.
വൃത്തികെട്ട, പ്രാകൃതനായ ഒരു മുഴുവഞ്ചകന്‍. ഇഷ്ടപ്പെടാന്‍ ഒന്നും തന്നെ അവന്‍റെ കയ്യിലില്ല.
എല്ലാവര്‍ക്കും ഒരടിപൊളി ഗുഡ്മോര്‍ണിംഗ്.
ഓഹ്, താനോ. താനെന്താ ഇവിടെ ചെയ്യുന്നേ?
ഞാന്‍ എന്‍റെ മൂലധനം സംരക്ഷിക്കുകയാണ്, വളരെ നന്ദി.
കണ്ണാടിയിന്‍മേലുള്ള കളി മതിയാക്കി ചീട്ട് കശക്കിയിട് ബേണ്‍സ്.
കണ്ണാടിയില്ലെങ്കില്‍ കശക്കാനുള്ള ചീട്ടെനിക്ക് കാണാന്‍ പറ്റില്ല, ഡേവ്.
ഒ'കോണല്‍, ഇരിക്ക്. നമുക്കൊരാളെ കൂടെ കളിക്കാന്‍ ചേര്‍ക്കാം.
- ഞാനെന്‍റെ ജീവന്‍ വച്ചേ ചൂത് കളിക്കാറുള്ളൂ, പണം കൊണ്ടില്ല. - ഒരിക്കലും?
ഞങ്ങള്‍ നിനക്ക് മുന്നേ ഹമുനപ്ത്രയില്‍ എത്തുമെന്ന് 500 ഡോളര്‍ പന്തയം വെക്കുന്നോ?
- നിങ്ങള്‍ ഹമുനപ്ത്രയിലേക്കാണോ? - അതേ, ഞങ്ങള്‍ നേരെ അങ്ങോട്ട് തന്നെയാ.
- ഞങ്ങള്‍ അങ്ങോട്ടാണെന്ന് ആരാ പറഞ്ഞേ? - ദാ ഇവന്‍.
അതിപ്പോ...ഇതേക്കുറിച്ച് എന്തു പറയുന്നു?
ബെറ്റുണ്ടോ?
- ആയിക്കോട്ടെ. ബെറ്റെങ്കി ബെറ്റ്. - എന്താണിത്ര ആത്മവിശ്വാസം, സാര്‍?
- തനിക്കെന്താ ഇത്ര ആത്മവിശ്വാസം? - അവിടെ പോയിട്ടുള്ള ഒരാള്‍ ഞങ്ങളുടെ കൂടെയുണ്ട്.
ഓഹ്, അത് വളരെ ആകസ്മികമായിരിക്കുന്നല്ലോ, കാരണം ഒ'കോണല്‍...
ആരുടെ കളിയാ ഇനി? എന്‍റെതാണോ? ഞാന്‍ കരുതി...
അപ്പോ ഗെഡീസ്, നമുക്കൊരു പന്തയമുണ്ട്. അപ്പോ ശുഭസായാഹ്നം, ജൊനാഥന്‍.
ഗുഡ്നൈറ്റ്.
സോറി. പേടിപ്പിക്കണമെന്ന് കരുതിയില്ല.
എന്നെ ആകെ പേടിപ്പിക്കുന്നത്, നിങ്ങളുടെ മര്യാദകേട് മാത്രമാണ്, മിസ്റ്റര്‍. ഒ'കോണല്‍.
- ആ ചുംബനത്തിന്‍റെ പേരില്‍ ഇപ്പൊഴും ദേഷ്യമാണോ, ഏഹ്? - നിങ്ങളതിനെ ഒരു ചുംബനമെന്നാണ് വിളിക്കുന്നതെങ്കില്‍, അങ്ങനെ.
ഞാന്‍ എന്തെങ്കിലും വിട്ടു പോയിട്ടുണ്ടോ? നമ്മളെന്താ വല്ല യുദ്ധത്തിനും പോകുകയാണോ?
പെണ്ണേ, അവിടെ ചിലതൊക്കെയുണ്ട്.
അവിടെ മണ്ണിനടിയില്‍.
അതേ, ഞാന്‍ തേടുന്നത് ഒരു പുരാതന കലാശില്‍പമാതൃകയാണ്.
കൃത്യമായി പറഞ്ഞാല്‍ ഒരു പുസ്തകം. എന്‍റെ സഹോദരന്‍റെ വിചാരം അവിടെ നിധിയുണ്ടെന്നാണ്.
- അവിടെയെന്താ ഉള്ളതെന്നാ നിങ്ങള്‍ കരുതുന്നത്? - ഒറ്റവാക്കിലാണോ? തിന്മ.
ഹമുനപ്ത്ര ശപിക്കപ്പെട്ടതാണെന്നാണ് ബദുക്കളും, ട്യൂരേഗുകളും വിശ്വസിക്കുന്നത് .
ഓഹ് നോക്കൂ, മിസ്റ്റര്‍. ഒ'കോണല്‍, യക്ഷിക്കഥകളിലും അസംബന്ധങ്ങളിലും എനിക്ക് വിശ്വാസമില്ല.
പക്ഷേ ചരിത്രത്തിലെ ഏറ്റവും പ്രസിദ്ധമായ പുസ്തകങ്ങളിലൊന്ന് അവിടെ മറഞ്ഞു കിടക്കുന്നുണ്ടെന്ന് ഞാന്‍ വിശ്വസിക്കുന്നു.
അമുന്‍-റായുടെ പുസ്തകം.
പഴയ കാലത്തെ എല്ലാവിധ രഹസ്യ മന്ത്രപ്രയോഗങ്ങളും അതില്‍ ഉള്‍പ്പെട്ടിട്ടുണ്ട്.
കുട്ടിയായിരിക്കുമ്പോഴേ ഈജിപ്തിലേക്ക് എന്നെ ആകര്‍ഷിച്ച ആദ്യത്തെ സംഗതി അതായിരുന്നു.
അതിനുവേണ്ടിയാണ് ഞാനിവിടെ വന്നിരിക്കുന്നത്. ജീവിതകാലം മുഴുവന്‍ തേടിക്കൊണ്ടിരിക്കുന്ന ഒന്ന്.
അല്ലാതെ അത് നിര്‍മ്മിച്ചിരിക്കുന്നത് ശുദ്ധമായ സ്വര്‍ണത്തിലാണെന്ന വസ്തുത നീ ഒട്ടും ഗൌനിക്കുന്നില്ലല്ലേ?
- ശരി. - നിങ്ങള്‍ക്ക് ചരിത്രമറിയാം.
എനിക്കെന്‍റെ നിധിയെക്കുറിച്ചറിയാം.
അതിരിക്കട്ടെ,
എന്നെയെന്തിനാ ഉമ്മ വച്ചത്?
എന്നെ തൂക്കിക്കൊല്ലാന്‍ പോകുവാരുന്നല്ലോ. അന്നേരം അതൊരു നല്ല ഐഡിയയായി തോന്നി.
എന്താ? ഞാനെന്തായിപ്പോ പറഞ്ഞേ?
സര്‍പ്രൈസ്! നീ ജീവനോടെയുണ്ടല്ലേ കൂട്ടുകാരാ!
- ഞാന്‍ ആകെ വിഷമിച്ചു പോയി. - അതിന് ഇതെന്‍റെ പ്രിയപ്പെട്ട ചങ്ങാതി ബെനി അല്ലായിരിക്കണം.
- നിന്നെയങ്ങ് തട്ടിയാലോ. - എന്‍റെ മക്കളെയോര്‍ത്ത് ചെയ്യരുത്.
അതിന് നിനക്കെവിടാ മക്കള്‍.
- എന്നെങ്കിലും ഉണ്ടാകുമല്ലോ. - നിര്‍ത്തെടാ!
അപ്പോ നീയാണല്ലേ അമേരിക്കക്കാരുടെ വഴികാട്ടി?
ഞാന്‍ അറിയേണ്ടതായിരുന്നു. അപ്പോ, ഇത്തവണ എന്ത് തരികിടയാ നീയൊപ്പിക്കുക, ബെനി?
മരുഭൂമിയുടെ നടുക്കെത്തിച്ചിട്ട്, അവരെയവിടെ ചീയാന്‍ വിട്ടേച്ച് മുങ്ങിക്കളയാനാണോ?
നിര്‍ഭാഗ്യവശാല്‍, അല്ല.
ഈ അമേരിക്കക്കാര്‍ ബുദ്ധിമാന്മാരാ.
അവരെനിക്ക് പാതി പണമേ തന്നിട്ടുള്ളൂ, ബാക്കി അവരെ കെയ്റോയില്‍ തിരിച്ചെത്തിച്ചാലെ കിട്ടൂ.
- അത് കൊണ്ട് ഇത്തവണ പാതിക്ക് മുങ്ങാന്‍ പറ്റില്ല. - അപ്പോ അങ്ങനെയാണ് കാര്യങ്ങള്‍, അല്ലേ?
നിനക്ക് ഹമുനപ്ത്രയില്‍ വിശ്വാസമില്ലായിരുന്നല്ലോ, ഒ'കോണല്‍.
പിന്നെന്തിനാ നീ വീണ്ടും അങ്ങോട്ട് പോണേ?
നീയാ പെണ്ണിനെ കണ്ടോ? അവളെന്‍റെ ജീവന്‍ രക്ഷിച്ചു.
നിനക്കെപ്പോഴും ബുദ്ധിയേക്കാളധികം ശക്തിയാണല്ലോ.
അതേ. ഗുഡ്ബൈ, ബെനി.
ഒ'കോണല്‍!
ജോര്‍ജ് ബേംബ്രിഡ്ജ്..
1860 ല്‍...
1865, ആയിരുന്നു...
ആയിരുന്നു...
ഓഹ്, നിനക്കെന്തിന്‍റെ സൂക്കേടാ പെണ്ണേ, അതത്ര നല്ല ഉമ്മയോന്നും ആയിരുന്നില്ല.
എവിടെ മാപ്പ്?
അത്... അത്... അവിടെ.
താക്കോലെവിടെ, താക്കോല്‍?
താക്കോലോ? ഏത് താക്കോല്‍?
ഈവ്ലിന്‍!
മാപ്പ്! മാപ്പ്! ഞാന്‍ മാപ്പെടുത്തില്ല!
വിട്ടുകള. ഞാനുള്ളപ്പോ എന്തിനാ മാപ്പ്? എല്ലാം ഇതിനകത്തുണ്ട്.
ഓഹ്, അത് ആശ്വാസമായി.
- താക്കോല്‍! - എവി.
ഇത് പിടിച്ചോ.
നിനക്ക് നീന്തലറിയാമോ?
പിന്നെയറിയാതെ, ആവശ്യം വരികയാണെങ്കില്‍.
എന്നെ വിശ്വസിക്കൂ. ഇപ്പോ അതാവശ്യമാണ്.
ഒ'കോണല്‍! ഒ'കോണല്‍! നമ്മളിനിയെന്ത് ചെയ്യും?
- ഇവിടെത്തന്നെ നിന്നോ! വല്ല സഹായവും കിട്ടുമോന്ന് നോക്കി വരാം. - ശരി!
അമേരിക്കക്കാര്‍.
ഫ്രെണ്ട്സ്, കിടിലന്‍ പ്രകടനമെന്ന് ഞാന്‍ പറയും!
പിന്നെ, ഞാന്‍ പേടിച്ചായിരുന്നോ?
ഇല്ലെന്നാ തോന്നുന്നേ.
എല്ലാത്തിനേം കരക്ക് കയറ്റ്! എല്ലാത്തിനേം കരക്ക് കയറ്റ്!
വരിനെടാ നായ്ക്കളേ! ഇവറ്റകള്‍ടെ ചന്തിക്ക് നല്ലൊരടി കൊട്.
ഇതുപോലൊരു കുഴപ്പം പിടിച്ച രാജ്യം.
സര്‍വ്വതും പോയി! പണിയായുധങ്ങളും, ഉപകരണങ്ങളും എല്ലാം!
എന്‍റെ ഉടുപ്പുകളും!
ഒ'കോണല്‍!
ഹേയ്!
ഒ'കോണല്‍!
ഞങ്ങളുടെ കുതിരകളെയെല്ലാം കിട്ടി!
ഹേയ്, ബെനി!
പക്ഷേ നീ നദിയുടെ തെറ്റായ കരയിലായിപ്പോയി, ബഡി!
അതെയോ?
എനിക്കാകെ നാലെണ്ണത്തിനെ മതി! നാലെണ്ണത്തിനെ!
നാലെണ്ണം മതിയെടോ, അല്ലാതെ ഈ കൂട്ടം മൊത്തത്തി വേണ്ട.
ഒ'കോണല്‍! ഇവന്‍റെ അഹങ്കാരം കണ്ടില്ലേ?
കൊടുത്തിട്ട് വാടെയ്.
ഇന്നാ, കൊണ്ടോയി തിന്ന്.
ഈ ഈച്ചയാട്ടികളുടെ വിലകേട്ടില്ലേ?
ആ കേട്ടു, സന്തോഷമായോ? കൊള്ളാം.
സത്യത്തില്‍ ഇവറ്റകളെ ചുമ്മാ കിട്ടേണ്ടതാ.
- അതേ, നിന്‍റെ പെങ്ങളെ കൊടുത്താ മതിയായിരുന്നു. - അതേ.
അങ്ങേയറ്റം പ്രലോഭിപ്പിക്കുന്നത്, അല്ലേ?
അങ്ങേയറ്റം.
എനിക്കീ ഒട്ടകങ്ങളെ ഇഷ്ടമേയല്ല.
വൃത്തികെട്ട ജന്തുക്കളാ. ഒരുജാതി നാറ്റോം, പിന്നെ തുപ്പേം കടിക്കെം ഒക്കെ ചെയ്യും.
- ഓക്കാനം വരുന്നു. - സ്നേഹിക്കാന്‍ പറ്റിയ ജീവികളാന്നാ എനിക്ക് തോന്നുന്നേ.
ഓഹ്,ബേബി
ഇവനാള് പുലിയാണ് കെട്ടാ.
ഗുഡ് മോര്‍ണിംഗ്, ഫ്രണ്ടേ.
നമ്മളെന്ത് കോപ്പാ ചെയ്യാന്‍ പോണേ?
ക്ഷമിക്ക് ഫ്രണ്ടേ, ക്ഷമിക്ക്.
ഒ'കോണല്, ബെറ്റോര്‍മ്മയില്ലേ? ആദ്യം നഗരത്തിലെത്തുന്നയാള്‍ക്ക് 500 ഡോളര്‍.
ബെറ്റ് ജയിക്കാന്‍ സഹായിച്ചാല്‍ അതില്‍ നൂറ് നിനക്കാ.
ഓഹ്, സന്തോഷം.
ഹേയ്, ഒ'കോണല്‍. നല്ല ഒട്ടകം.
അപ്പോ, തയ്യാറായിക്കോ.
- എന്തിന്? - നമുക്കുള്ള വഴി തെളിയാന്‍ പോകുന്നു.
- അത് കണ്ടോ? - വിശ്വസിക്കാന്‍ ആകുന്നില്ലല്ലേ?
ഹമുനപ്ത്ര.
അങ്ങനെ വീണ്ടും നമ്മള്‍ പോകുന്നു.
ഒത്തിരി ദൂരമുണ്ട്, ബെനി!
നിനക്കത് അത്യാവശ്യമായിരുന്നു.
പോ, എവി! പോ!
നമ്മളെക്കാള്‍ കൂടുതലായി എന്തെങ്കിലും അവര്‍ക്കറിയാമോ?
ഒരു സ്ത്രീയല്ലേ നയിക്കുന്നത്. സ്ത്രീകള്‍ക്കെന്തറിയാന്‍?
അത് അനുബിസിന്‍റെ പ്രതിമയാണ്.
അതിന്‍റെ കാലുകള്‍ അങ്ങ് ഭൂമിക്കടിയിലേക്കാ പോയിരിക്കുന്നത്.
ബെംബ്രിഡ്ജിലെ പണ്ഡിതന്മാര്‍ പറയുന്നത്, അമുന്‍-റായുടെ സ്വര്‍ണ്ണപുസ്തകം,
അതിനടിയിലൊരു രഹസ്യ അറയിലാണെന്നാ .
ജൊനാഥന്‍, അതുപയോഗിച്ച് സൂര്യപ്രകാശത്തെ പിടിക്കാന്‍ പറ്റും.
- അപ്പോ, ഈ പ്രാകൃത കണ്ണാടികള്‍ എന്തിനാ? - പുരാതനകണ്ണാടികള്‍.
അത് പ്രാചീന ഈജിപ്തുകാരുടെ ഒരു സൂത്രമാ. വഴിയേ കാണാം.
ഇതാ, ഇത് നിനക്ക്.
വാങ്ങിക്കോ, ഞാന്‍ നമ്മുടെ അമേരിക്കന്‍ സഹോദരങ്ങളില്‍ നിന്ന്‍ കടമായി വാങ്ങിയതാ.
നിനക്കിഷ്ടമാകുമെന്ന് തോന്നി, ഇത് നിനക്കാവശ്യം വരും...
എന്ത്? എന്തു നോക്കുവാ?
ഹേയ്, വണ്ടുകള്‍ ഉണ്ടോന്ന് നോക്കിക്കോണേ. അവറ്റകളെ എനിക്കിഷ്ടമല്ല.
കഴിഞ്ഞ 3,000 വര്‍ഷങ്ങളായി ആരും കയറിയിട്ടില്ലാത്ത ഒരു മുറിക്കകത്താണ്,
നമ്മളിപ്പോള്‍ നില്‍ക്കുന്നത്, അറിയാമോ?
എന്താ ഒരു വൃത്തികെട്ട നാറ്റം?
അങ്ങനെ അവിടെ പ്രകാശമുണ്ടായി.
ഹേയ്, ഈ ട്രിക് പൊളി തന്നെ.
- ഓഹ് ദൈവമേ. ഇതൊരു സാഹ്-നെറ്റ്ജറാണ്. - എന്താണെന്ന്?
- ഒരുക്കുന്ന മുറി. - ഒരുക്കുന്നതോ, എന്തിന്?
മരണാനന്തരജീവിതത്തിലേക്ക് പ്രവേശിക്കാന്‍.
മമ്മികളുടെ കാര്യമാണ്, പോന്നു മോനേ. ഇവിടെ വച്ചാണ് മമ്മികള്‍ ഉണ്ടാക്കിയിരുന്നത്.
എന്ത് കോ...
അതെന്തായിരുന്നു?
കേട്ടിട്ട് വണ്ടുകളാണെന്ന് തോന്നുന്നു.
- വണ്ടുകളെന്നാണോ അവന്‍ പറഞ്ഞത്? - അങ്ങനെ പറയാനെന്താ കാര്യം? എനിക്ക് വണ്ടുകളെ ഇഷ്ടമല്ല!
അനുബിസിന്‍റെ കാലുകള്‍.
പേടിച്ച് കുടല് വായി വന്നല്ലോടേ, ഒ'കോണലേ.
ഇവിടേം.
- ഹേയ്, അതെന്‍റെ ടൂള്‍കിറ്റല്ലേ. - അല്ല, എനിക്കങ്ങനെ തോന്നുന്നില്ല.
ആണോ? എങ്കില്‍ എനിക്ക് മാറിപ്പോയതാവും.
ശുഭദിനം ചങ്ങാതിമാരെ.
ഇതൊന്ന് മനസ്സിലാക്കിയെടുക്കണേല്‍ കുറേയേറെ പണിയുണ്ട്.
- പോയേ പോയേ! ഇത് ഞങ്ങള്‍ കുഴിക്കുന്ന ഇടമാ. - ഇവിടെ ആദ്യം വന്നത് ഞങ്ങളാ.
ഈ പ്രതിമ ഞങ്ങളുടേതാ, ഫ്രണ്ടേ.
അതില്‍ നിന്‍റെ പേരെഴുതി വച്ചത് ഞാന്‍ കണ്ടില്ലല്ലോ, ഫ്രണ്ടേ.
നിങ്ങളാകെ നാലുപേരെയുള്ളൂ,
ഞങ്ങളാണെല്‍ 15 പേരുണ്ട്.
നിന്‍റെ സാധ്യതകള്‍ മോശമാണല്ലോ, മോനേ ഒ'കോണല്‍.
- ഇതിലും വല്യ പെരുന്നാള് വന്നിട്ട് വാപ്പ പള്ളീ പോയിട്ടില്ല. - അതേയതേ, ഞാനും പോയിട്ടില്ല.
ഓഹ്, ദൈവത്തെയോര്‍ത്ത്, നമുക്ക് ഒരുമയില്‍ പോകാം പിള്ളേരെ.
ഒരുമിച്ച് കളിക്കാന്‍ വന്നാല്‍ പങ്കിടാനും പഠിക്കണം.
കുഴിക്കാന്‍ വേറെ സ്ഥലമൊന്നും ഇല്ലാത്ത പോലെ.
ഈ ഹെറോഗ്ലിഫിക്സില്‍ പറയുന്നതനുസരിച്ച് നമ്മള്‍ പ്രതിമയുടെ ചുവട്ടിലാണ്.
നമ്മള്‍ കൃത്യമായി അതിന്‍റെ കാലുകള്‍ക്കിടയില്‍ വരണം.
ആ നശിച്ച യാങ്കികള്‍ ഉറങ്ങാന്‍ പോകുമ്പോള്‍...
- കുറ്റം പറയരുത്. - ആ സൈസ് എടുക്കുന്നില്ല.
നമ്മള്‍ മുകളിലേക്ക് തുരന്ന് അതിനടിയില്‍ നിന്ന്,
ആ ബുക്ക് അടിച്ചെടുക്കും.
ഈ രഹസ്യഅറയൊക്കെ ഉള്ളത് തന്നേ?
പിന്നല്ലാതെ, ആ അമേരിക്കന്‍ ചെകുത്താന്‍മാര്‍ നമുക്ക് മുന്നേ കണ്ടെത്തിയില്ലെങ്കില്‍.
- കുറ്റം പറയരുത്. - ആ സൈസ് എടുക്കുന്നില്ലെന്ന് പറഞ്ഞില്ലേ?
നമ്മുടെ നാറ്റമുള്ള ചങ്ങാതി എവിടെപ്പോയി?
ഹേയ്.
എന്തായീ കാണുന്നത്?
നീല സ്വര്‍ണ്ണം.
ഇതിന് നല്ല അടിപൊളി വില കിട്ടും.
- നമുക്ക് കുറച്ചു നിധി കണ്ടുപിടിച്ചാലോ! - സൂക്ഷിച്ച്!
സേത്തി മണ്ടനൊന്നും ആയിരുന്നില്ല.
ജോലിക്കാരെക്കൊണ്ട് തുറപ്പിക്കുന്നതായിരിക്കും നല്ലതെന്നെനിക്ക് തോന്നുന്നു.
നമ്മുടെ നല്ല ഡോക്ടര്‍ ഹെണ്ടെര്‍സണ്‍ പറയുന്നത് കേള്‍ക്കുന്നതാ നല്ലതെന്നെനിക്ക് തോന്നുന്നു.
അതേ, തീര്‍ച്ചയായും. അവര്‍ തുറക്കട്ടെ.
നേരെ അടിച്ച് ഒരെണ്ണം കൊള്ളിക്കാന്‍ പറ്റുവോന്ന് നോക്കട്ടെ.
അവര്‍ നമ്മുടെ ആന്തരാവയവങ്ങളൊക്കെ മുറിച്ചെടുത്ത് ഭരണിക്കുള്ളില്‍ അടക്കുമോ?
അത് മാത്രമല്ല, ഹൃദയവും. തലച്ചോര്‍ എടുക്കുന്നത് എങ്ങനാന്നറിയാമോ?
അറിയേണ്ട ആവശ്യമുണ്ടെന്ന് എനിക്ക് തോന്നുന്നില്ല.
ചുട്ടുപഴുത്ത് കൂര്‍ത്ത, തോണ്ടുന്ന ഒരു സാധനം നിന്‍റെ മൂക്കിനുള്ളിലേക്ക് കയറ്റും.
അകത്തിട്ട് അല്‍പ്പമൊന്ന് ചുരണ്ടും, എന്നിട്ട് എല്ലാം കൂടി മൂക്കില്‍ കൂടി ചോര്‍ത്തിയെടുക്കും.
- അപ്പോ വേദനിക്കില്ലേ. - അതിനെയാണ് മമ്മിഫിക്കേഷന്‍ എന്ന് പറയുന്നത്.
- അവരത് ചെയ്യുമ്പോ നിനക്ക് ജീവനുണ്ടാകില്ലല്ലോ. - എവിടേലും രേഖപ്പെടുത്തിയേക്ക്,
എനിക്കിവിടന്ന് പുറത്തുപോകാന്‍ പറ്റിയില്ലെങ്കില്‍, എന്നെ മമ്മിഫിക്കേഷന്‍ ചെയ്യണ്ട.
അതുപോലെ എന്നെയും.
ഓഹ് ദൈവമേ. ഇതൊരു...
ഇതൊരു സാര്‍ക്കോഫാഗസാണ്.
അനുബിസിന്‍റെ അടിത്തറയില്‍ അടക്കിയിരിക്കുന്നു.
വലിയ പ്രാധാന്യമുള്ള ആരെങ്കിലുമാവും.
അല്ലെങ്കില്‍ അത്രയും ഗുരുതരമായ കുറ്റമെന്തെങ്കിലും ചെയ്തു കാണും.
ഓഹ്, അല്ലാഹ്.
ഒരെണ്ണം കൂടി.
സഹായിക്കണേ! സഹായിക്കണേ!
സഹായിക്കണേ!
ആരാ ഇത്?
"അവന് നാമകരണം ചെയ്യരുത്."
ഇതെന്തൊ ലോക്ക് ആണെന്ന് തോന്നുന്നു.
എന്തായാലും, ഇതിനകത്തുള്ളത് ആരായാലും പുറത്ത് പോയിട്ടില്ല.
ആന്നേ, കാര്യായിട്ടാ.
താക്കോല്‍ ഇല്ലാതെ ഇത് കുത്തിപ്പൊളിക്കാന്‍ ഒരു മാസമെങ്കിലും എടുക്കും.
താക്കോലോ?
താക്കോല്‍! താക്കോല്‍! അതിനെക്കുറിച്ചായിരുന്നു അയാള്‍ ആവശ്യപ്പെട്ടത്!
- ആര്? - ആ കൊളുത്തുമായി,
കപ്പലില്‍ വന്ന മനുഷ്യന്‍. അയാളൊരു താക്കോല്‍ തെരയുകയായിരുന്നു.
ഹേയ്, അതെന്‍റെതാണ്.
- എന്തായിരിക്കും അയാളെ കൊന്നിട്ടുണ്ടാകുക? - അതിനയാള് എന്തെങ്കിലും കഴിക്കുന്നത് നീ കണ്ടായിരുന്നോ?
നമ്മുടെ അമേരിക്കന്‍ സുഹൃത്തുക്കള്‍ക്ക് ഇന്നത്ര നല്ല ദിവസമായിരുന്നില്ല.
അവരുടെ മൂന്നു ജോലിക്കാര്‍ ഉരുകിപ്പോയി.
- എന്ത്? - എങ്ങനെ?
ആസിഡ് സോള്‍ട്ട്.
ഉയര്‍ന്ന മര്‍ദ്ദത്തിലുള്ള ആസിഡ് സോള്‍ട്ട്. തുറക്കുന്നവരെ കുടുക്കാനുള്ള പണ്ടത്തെ ഒരുതരം കെണി.
ഈ സ്ഥലം ശരിക്കും ശപിക്കപ്പെട്ടതാണെന്ന് തോന്നുന്നു.
ഓഹ്, ദൈവത്തെയോര്‍ത്ത് നിങ്ങള്‍ രണ്ടാളും ഒന്ന് നിര്‍ത്തുന്നുണ്ടോ?
- നിനക്ക് ശാപത്തിലൊന്നും വിശ്വാസമില്ലേ? - ഇല്ല.
അവയെ കാണാനും തൊടാനും കഴിയുമെങ്കില്‍ ഞാന്‍ വിശ്വസിക്കും, അവ യഥാര്‍ഥമായിരിക്കും, അതാണെന്‍റെ വിശ്വാസം.
ഒരുങ്ങിയിരിക്കുന്നതിലാണ് ഞാന്‍ വിശ്വസിക്കുന്നത്.
നമ്മുടെ ജയില്‍ വാര്‍ഡന് എന്തിലായിരുന്നു വിശ്വാസമെന്ന് നോക്കാം.
- എന്താ? - ദൈവമേ, എന്തായിത്?
ഒരു വക്കുപൊട്ടിയ കുപ്പി.
ഗ്ലെന്‍ലിവറ്റ്, 12 വര്‍ഷം പഴക്കമുള്ളത്!
അയാള്‍ ആളൊരു നാറ്റക്കേസായിരുന്നെങ്കിലും, നല്ല അഭിരുചികളുള്ള വ്യക്തിയായിരുന്നു.
ഇത് പിടിക്ക്. ഇവിടെത്തന്നെ നിന്നോ.
- ഏയ്, നില്‍ക്ക്, നില്‍ക്ക്! ഞാനും വരുന്നു! - എവി!
എക്സ്ക്യൂസ് മീ, പക്ഷേ അവന്‍ ഇവിടെത്തന്നെ നില്‍ക്കാന്‍ പറഞ്ഞിട്ടല്ലേ പോയത്?
എവി!
മിസ്റ്റര്‍. ഹെന്‍ഡേര്‍സണ്‍! എഴുന്നേല്‍ക്ക്!
ഒ'കോണല്‍!
മതിയാക്ക്!
കൂടുതല്‍ രക്തച്ചൊരിച്ചില്‍ വേണ്ട, പക്ഷേ നിങ്ങളിവിടന്ന് പോകണം.
ഈ സ്ഥലം വിട്ട് പോകുക, അല്ലെങ്കില്‍ മരിക്കുക.
നിങ്ങള്‍ക്കൊരു ദിവസം സമയമുണ്ട്.
ഈവ്ലിന്‍.
ഹേയ്.
- നിനക്കൊന്നും പറ്റിയില്ലല്ലോ? - ഏയ്, ഇല്ല.
- ഉറപ്പല്ലേ? - താങ്ക്യു.
ഇപ്പോ ഉറപ്പായി. സേത്തിയുടെ നിധി ഈ മണ്ണിന് കീഴെ തന്നെയുണ്ട്.
അവരിങ്ങനെയതിനെ സംരക്ഷിക്കണമെന്നുണ്ടെങ്കില്‍, എന്തായാലും അതിവിടെത്തന്നെയുണ്ടെന്നുറപ്പാണ്.
ഏയ് അല്ല, ഇവര്‍ മരുഭൂമിയില്‍ ജീവിക്കുന്നവരാണ്. അവര്‍ സ്വര്‍ണ്ണത്തെക്കാള്‍ വിലകല്‍പ്പിക്കുന്നത് വെള്ളത്തിനാണ്.
വേണേ രാത്രിയില്‍ മാത്രം നമുക്ക് ഒരുമിച്ച് നില്‍ക്കാം കേട്ടോ.
ഹേയ്, ശക്തി പോരാ, വലതുകൈ ഉപയോഗിച്ച് നോക്കൂ.
കൈ ചുരുട്ടിപ്പിടിക്ക്, എന്നിട്ട്... ആ അങ്ങനെ പിടിക്ക്.
ഇനി ലക്ഷ്യം വെക്ക്. എന്നിട്ടവിടെത്തന്നെ ഇടിക്ക്.
- ലക്ഷ്യം വെക്ക്! - ഓക്കെ.
ഓക്കെ, ഒരെണ്ണം കൂടി അടിക്കാനുള്ള സമയമായി.
എന്‍റെ സഹോദരനെപ്പോലെയല്ല, സര്‍,
നിര്‍ത്തേണ്ടതെപ്പോഴാണെന്ന് എനിക്കറിയാം.
നീ നിന്‍റെ സഹോദരനെപ്പോലെയല്ല, മിസ്,
നീയും അതുപോലെയാകല്ലേ.
എനിക്കറിയാം. നിങ്ങള്‍ അത്ഭുതപ്പെടുന്നുണ്ടാകും,
എന്നെപ്പോലൊരു പെണ്ണ് ഇതുപോലെയൊരു സ്ഥലത്തെന്താണ് ചെയ്യുന്നതെന്ന്.
- ആ, ഏതാണ്ടൊക്കെ. - ഈജിപ്ത് എന്‍റെ രക്തത്തിലുള്ളതാ.
നിനക്കറിയാമോ,
എന്‍റെ അച്ഛന്‍, വളരെ വളരെ പ്രശസ്തനായ ഒരു പര്യവേഷകനായിരുന്നു.
അദ്ദേഹം ഈജിപ്തിനെ വല്ലാണ്ട് സ്നേഹിച്ചിരുന്നു,
അതുകൊണ്ട് ഈജിപ്തുകാരിയായ എന്‍റെ അമ്മയെ വിവാഹം കഴിച്ചു.
അമ്മയാകട്ടെ വലിയൊരു സാഹസികയും.
നിന്‍റെ അച്ഛന്‍റെയും അമ്മയുടെയും കാര്യം എനിക്ക് മനസ്സിലായി....
ഇവന്‍റെയും മനസ്സിലായി, പക്ഷേ...
നീയെന്താ ഇവിടെ ചെയ്യുന്നത്?
നോക്കൂ, മിസ്റ്റര്‍. ഒ'കോണല്‍, ഞാനൊരു പര്യവേഷകയോ,
സാഹസികയോ, നിധിവേട്ടക്കാരിയോ
യുദ്ധനൈപുണ്യം ഉള്ളവളോ അല്ലായിരിക്കാം,
പക്ഷേ ഞാനെന്താണോ അതില്‍ ഞാന്‍ അഭിമാനിക്കുന്നു.
എന്താണത്?
ഞാന്‍...
ഞാനൊരു ലൈബ്രേറിയനാണ്.
ഞാന്‍ നിന്നെ ചുംബിക്കാന്‍ പോകുകയാണ്,
- മിസ്റ്റര്‍. ഒ'കോണല്‍. - റിക്കെന്ന് വിളിച്ചാ മതി.
റിക്ക്.
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
- ഇതൊരു ശപിക്കപ്പെട്ട പെട്ടിയാണ്. - ശാപം, കോപ്പ്.
- ഇതൊക്കെ ആര് ശ്രദ്ധിക്കുന്നു? - ശ്രദ്ധിക്കണം, മിസ്റ്റര്‍. ഹെന്‍ഡേര്‍സണ്‍.
പ്രാചീന കാലത്ത് പ്രതിപാദിക്കപ്പെട്ട, ഈ വിശുദ്ധമാക്കപ്പെട്ട പ്രദേശത്ത്,
- അന്നത്തെപ്പോലെതന്നെ ശക്തമാണ് അതിന്നും. - ഞങ്ങള്‍ക്കെല്ലാം മനസ്സിലായി.
എന്താണിതില്‍ എഴുതിയിരിക്കുന്നതെന്ന് പറ?
"ഈ പെട്ടി തുറക്കുന്നവരുടെ മേല്‍,"
"ചിറകിലേറിയ മരണം ധ്രുതഗതിയില്‍ എത്തിച്ചേരും."
നമ്മളിവിടെ വരാന്‍ പാടില്ലായിരുന്നു.
ഇതത്ര പന്തിയല്ല.
ഇതില്‍ പറയുന്നത്,
"മരിക്കാത്ത ഒരുവനുണ്ട്‍,"
"അവന്‍, ജീവിതത്തിലേക്ക് തിരിച്ചു കൊണ്ടുവരപ്പെട്ടാല്‍"
"ശാപം പൂര്‍ത്തീകരിക്കുവാന്‍ പരിശുദ്ധ നിയമത്താല്‍ ഉറപ്പ് നല്‍കപ്പെട്ടിരിക്കുന്നു."
നമ്മളായിട്ട് ആരെയും മരണത്തില്‍ നിന്ന് തിരിച്ചു കൊണ്ടുവരില്ലെന്ന് ഉറപ്പുവരുത്തണം.
"പെട്ടി തുറക്കുന്നവരെയെല്ലാം അവന്‍ കൊന്നൊടുക്കും"
"അവരുടെ അവയവങ്ങളും സ്രവങ്ങളും അവന്‍ സ്വാംശീകരിക്കും."
"അതിലൂടെ അവന്‍ പുനര്‍സൃഷ്ടിക്കപ്പെടും"
"പിന്നീടവന്‍ പിശാചായിരിക്കില്ല,"
"പക്ഷേ ഭൂമിക്ക് മേല്‍ ഒരു മഹാവിപത്തായിരിക്കും."
നമ്മളിവിടെ വരെ വന്നത് വെറും കയ്യോടെ തിരിച്ചുപോകാനല്ല.
- അത് ശരിയാ. - ഇത് ശാപമാണ്.
ഇതാണാ ശാപം.
ഇതാണാ ശാപം! ശാപത്തെ സൂക്ഷിക്കുക!
സൂക്ഷിക്കുക!
തന്തയില്ലാത്ത അന്ധവിശ്വാസിപ്പൊട്ടന്‍.
ഓഹ്, കുട്ടിയായിരിക്കുമ്പോള്‍ മുതല്‍ ഞാനിത് സ്വപ്നം കണ്ടിട്ടുണ്ട്.
മരിച്ചയാളുകളെയാണോ നീ സ്വപ്നം കാണാറ്?
നോക്കൂ, വിശുദ്ധമന്ത്രങ്ങളെല്ലാം ചെത്തി നീക്കിയിരിക്കുന്നു.
ഈ മനുഷ്യന്‍ ഈ ജന്മത്തില്‍ മാത്രമല്ല, അടുത്ത ജന്മത്തില്‍ കൂടി ശപിക്കപ്പെട്ടവനായിരിക്കണം.
- എന്തൊരു നിര്‍ഭാഗ്യം. - അതേയതെ. എനിക്ക് കരച്ചില്‍ വരുന്നു.
ഇനി നമുക്ക് ആരാ ഇതിനകത്തെന്ന് നോക്കാം?
ഓഹ് ദൈവമേ, ഈ സാധനങ്ങള്‍ ഇങ്ങനെ കാണിക്കുന്നത് എനിക്കിഷ്ടമേയല്ല.
സാധാരണ ഇവന്‍ ഇങ്ങനെയാണോ ഇരിക്കേണ്ടത്?
അല്ല, ഇതുപോലിരിക്കുന്ന ഒരു മമ്മിയെ ഞാനിന്നേവരെ കണ്ടിട്ടേയില്ല.
അവനിപ്പോഴും... ഇപ്പൊഴും...
- നല്ല സത്തുണ്ട്. - നല്ല സത്തുണ്ട്.
അതേ.
ഇതിന് 3000 വര്‍ഷത്തിലധികം പഴക്കമുണ്ടാകും,
പക്ഷേ എന്നിട്ടും ഇപ്പൊഴും,
അഴുകിക്കൊണ്ടിരിക്കുന്നതേ ഉള്ളൂവെന്ന് തോന്നുന്നു.
ഹേയ്, അത് നോക്കിക്കേ.
- ഇതില്‍ നിന്നെന്താ മനസ്സിലായത്? - ദൈവമേ, ഈ പാടുകള്‍...
നഖം കൊണ്ടുണ്ടാക്കിയതാണ്.
ഇയാളെ ജീവനോടെ കുഴിച്ചു മൂടിയതാണ്.
അയാളൊരു സന്ദേശവും വിട്ടേച്ചു പോയിട്ടുണ്ട്.
"മരണം തുടക്കം മാത്രമാണോ?"
ഓഹ് ദൈവമേ.
ഇതപ്പോള്‍ ശരിക്കും ഉള്ളത് തന്നെയായിരുന്നല്ലേ.
- മരിച്ചവരുടെ പുസ്തകം. - എന്ത് പുസ്തകം?
ബുക്കൊക്കെ ആര്‍ക്ക് വേണം? ഏത് നരകത്തിലാണാവോ നിധി?
മാന്യരെ, ഇതാണ്.
ഇതാണ് നിധി.
നാശം, പിച്ചള കൊണ്ടുള്ള ഒരു പുസ്തകത്തിന് പകരം...
അത് നോക്കിക്കേ.
മാന്യരെ, അതാ നിങ്ങളുടെ നിധി.
ഇപ്പോ, എന്താണ്ടൊക്കെ കിട്ടിത്തുടങ്ങി.
ആ പുസ്തകം തുറക്കാന്‍ ഒരു താക്കോല്‍ വേണമെന്നാ എനിക്ക് തോന്നുന്നത്.
പറ, ഒ'കോണല്‍,
നാട്ടില്‍ ഇതിനെന്ത് കിട്ടുമെന്നാ നിന്‍റെ അഭിപ്രായം?
നിങ്ങള്‍ക്കൊരു പശപശപ്പുള്ള രസികന്‍ മമ്മിയെ കിട്ടിയെന്നറിഞ്ഞല്ലോ, കണ്‍ഗ്രാറ്റ്സ്.
അതിനെ ഉണക്കിയെടുത്താല്‍ ചിലപ്പോ വിറകായിട്ട് വില്‍ക്കാന്‍ പറ്റിയേക്കും.
എനിക്കെന്താ കിട്ടിയതെന്ന് നോക്കൂ.
നീയവളുടെ സ്ഥലത്താ ഇരിക്കുന്നെ.
- എണീക്കെടാ! - ശരി.
ചാണകവണ്ടിന്‍റെ അസ്ഥികൂടം, മാംസം തീനികള്‍.
നമ്മുടെ ഫ്രണ്ടിന്‍റെ ശവപ്പെട്ടിക്കകത്ത് നിന്ന് കിട്ടിയതാ.
ശവത്തിന്‍റെ മാംസം ഭക്ഷിച്ച് ഒരുപാട് കാലം ജീവിക്കാന്‍ ഇവയ്ക്കാകും.
നിര്‍ഭാഗ്യവശാല്‍, ഇവറ്റ തീറ്റ തുടങ്ങിയപ്പോള്‍ നമ്മുടെ ഫ്രണ്ടിന് ജീവനുണ്ടായിരുന്നു.
അപ്പോ ആരോ നമ്മുടെ ആളുടെ ശവപ്പെട്ടിയില്‍ ഇതിനെ ഇട്ടു,
ഇവ അയാളെ ജീവനോടെ അല്‍പ്പാല്‍പ്പമായി തിന്നു തീര്‍ത്തു?
വളരെ സാവധാനത്തില്‍.
അവരയാളെ പ്രതിഷ്‌ഠിക്കുമ്പോള്‍ അയാളത്ര ജനപ്രിയയിരുന്നില്ല, അല്ലേ?
അയാള്‍ ചിലപ്പോ ഫറവോടെ മോളെ അല്‍പം കൂടുതല്‍ സന്തോഷിപ്പിച്ചു കാണും.
ഞാന്‍ വായിച്ചിട്ടുള്ളതനുസരിച്ച്,
നമ്മുടെ ഫ്രണ്ടിനുണ്ടായത് ഒരു ഹോം-ദായാണ്, പുരാതന ഈജിപ്റ്റിലെ ഏറ്റവും മോശമായ ശാപം.
കൊടിയ നിന്ദകര്‍ക്ക് വേണ്ടി മാത്രം കരുതിവച്ചത്.
എന്‍റെ പഠനങ്ങള്‍ അനുസരിച്ച്, ഈ ശാപം യഥാര്‍ത്ഥത്തില്‍ ഇതുവരെ നടപ്പാക്കിയതായി കേട്ടിട്ടില്ല.
- അത്രക്കും മോശമാണോ, ങേ? - അതേ, അതവര്‍...
അതവര്‍ ഒരിയ്ക്കലും ചെയ്യാതിരുന്നത് അവരതിനെ അത്രക്കും ഭയപ്പെട്ടിരുന്നത് കൊണ്ടാണ്.
ഹോം-ദായില്‍ ഇരയാക്കപ്പെട്ടയാള്‍ ഉയര്‍ത്തെഴുന്നേറ്റാല്‍,
ഈജിപ്തില്‍ 10 വര്‍ഷത്തേക്ക് മഹാവിപത്തുകള്‍ കൊണ്ടുവരുമെന്നാ എഴുതിയിരിക്കുന്നത്.
ഇതിനെ വിളിക്കുന്ന പേരാണ് മോഷണം, അറിയാമോ?
നിങ്ങളെയും എന്‍റെ സഹോദരനെയും സംബന്ധിച്ച് ഇതിനെ വിളിക്കുന്ന പേര് കടം വാങ്ങലെന്നാണ്.
അമുന്‍-റായുടെ പുസ്തകം സ്വര്‍ണ്ണം കൊണ്ടായിരിക്കും ഉണ്ടാക്കിയതെന്നാ ഞാന്‍ കരുതിയിരുന്നത്.
അതുണ്ടാക്കിയിരിക്കുന്നത് സ്വര്‍ണ്ണം കൊണ്ട് തന്നെയാ. ഇതല്ല അമുന്‍-റായുടെ പുസ്തകം.
ഇത് മറ്റൊന്നാണ്.
എനിക്ക് തോന്നുന്നത് ഇത് മരിച്ചവരുടെ പുസ്തകമാണെന്നാ.
മരിച്ചവരുടെ പുസ്തകമോ?
ഇത് വച്ച് കളിച്ചാല്‍ കുഴപ്പമൊന്നും വരില്ലെന്ന് നിനക്കുറപ്പാണോ?
ഇത് വെറുമൊരു പുസ്തകമല്ലേ.
ഒരു പുസ്തകം വായിച്ചതിലൂടെ ഇതുവരെ ഒരനര്‍ത്ഥവും സംഭവിച്ചിട്ടില്ല.
ഇവിടെ ചുറ്റുപാടും അതുമാത്രേ നടക്കുന്നുള്ളൂ.
അപ്പോ, എന്താണതില്‍ പറയുന്നത്?
"അമുന്‍ റാ. അമുന്‍ ഡെയ്."
ഇത് രാത്രിയെയും പകലിനെയും കുറിച്ചാണ് പറയുന്നത്.
അരുത്! ആ പുസ്തകത്തില്‍ നിന്നും വായിക്കരുത്!
ഓടിക്കോ!
പോ, പോ!
നമ്മളിപ്പോ എന്താ ചെയ്തേ?
- ഏത് നരകത്തീന്നാ അവറ്റയൊക്കെ വന്നേ? - അതന്വേഷിക്കാന്‍ വേണ്ടി കാത്തുനില്‍ക്കാന്‍ തല്‍ക്കാലം എനിക്കുദ്ദേശമില്ല.
എന്‍റെ കണ്ണട. എന്‍റെ കണ്ണട!
എന്നെ വിടൂ! എന്നെ വിടൂ!
ഹേയ്! ഹേയ്!
എന്‍റെ കണ്ണട കണ്ടുപിടിക്കാന്‍ സഹായിക്കാ...
ഞാനും വരുന്നു!
ആരാ അവിടെ?
ഡാനിയല്‍സാണോ?
ഓഹ്, ജോണ്‍!
വണ്ടുകള്‍!
എവി, ഓടിക്കോ! വേഗം വേഗം! ഓടിക്കോ!
- ഈവ്ലിന്‍? - എവി?
- ഈവ്ലിന്‍? - എവി!
ഓഹ്, മിസ്റ്റര്‍. ബേണ്‍സ്. ദൈവത്തിന് സ്തുതി.
ഞാനിപ്പോ ആകെ പേടിച്ച് പോയേനെ.
ഞാന്‍ കൂട്ടം തെറ്റിപ്പോയി.
എന്‍റെ കണ്ണുകള്‍. എന്‍റെ കണ്ണുകള്‍...
ദയവായി, സഹായിക്കൂ.
എന്‍റെ നാവ്. അതെന്‍റെ നാവെടുത്തു.
എന്നെ ഇട്ടേച്ച് പോകല്ലേ.
ആങ്ക്-സു-നാമുന്‍.
നാശം! ഇതൊരു രഹസ്യവാതിലാണ്.
ഇവിടെയെവിടെയെങ്കിലും വല്ല സ്വിച്ചോ അതുപോലെയെന്തെങ്കിലുമോ കാണും.
- ഓടിക്കോടാ, നായിന്‍റെ മക്കളേ! ഓടിക്കോ! - പോ.
പോ! പോ!
വരൂ എന്‍റെ രാജകുമാരി, ആങ്ക്-സു-നാമും.
ദാ നില്‍ക്കുന്നു! ഇനിയെങ്കിലും നിനക്കീ ഒളിച്ചു കളിയൊന്ന് നിര്‍ത്തിക്കൂടേ?
വേഗം വാ. ഇവിടന്ന് പുറത്ത് കടക്കാം.
എവി!
- നീങ്ങ്! - ആ, ശരി.
നീയത് കണ്ടില്ലേ? അത് നടക്കുന്നു. അത് നടക്കുന്നു!
നിങ്ങളോട് പറഞ്ഞതല്ലേ, സ്ഥലം വിട് അല്ലെങ്കില്‍ മരിക്കാന്‍.
നിങ്ങള്‍ നിഷേധിച്ചു.
എന്നിട്ടിപ്പോള്‍ 3000 വര്‍ഷത്തിലധികം ഞങ്ങള്‍ ഭയപ്പെട്ടു കൊണ്ടിരുന്ന,
ഒരു ഭീകരജന്തുവിനെ തുറന്നുവിട്ട് നിങ്ങള്‍ ഞങ്ങളെ കൊല്ലാന്‍ നോക്കുന്നു.
- അടങ്ങ്. ഞാനതിനെ തീര്‍ത്തിട്ടുണ്ട്. - ഒരായുധത്തിനും അതിനെ കൊല്ലാന്‍ കഴിയില്ല.
അതീ ലോകത്തുനിന്നുള്ളതല്ല.
- എടാ തന്തയില്ലാത്തവനേ. - നീയൊക്കെക്കൂടി ഇവനെയെന്താ ചെയ്തത്?
ഞങ്ങളയാളെ രക്ഷിച്ചു. ആ ഭീകരജന്തു അതിന്‍റെ ജോലി തീര്‍ക്കും മുന്നേ അയാളെ രക്ഷിച്ചു.
അത് നിങ്ങളെയെല്ലാം തീര്‍ക്കും മുന്നേ എല്ലാവരും എത്രയും പെട്ടെന്നിവിടന്ന് പൊയ്ക്കൊ.
എനിക്കിനിയും വേട്ട തുടരേണ്ടതുണ്ട്, അതിനെ അവസാനിപ്പിക്കാന്‍ ഒരു വഴി കണ്ടെത്തണം.
ഞാന്‍ പറഞ്ഞല്ലോ, അതിനെ തീര്‍ത്തെന്ന്.
അറിവിലേക്കായി പറയുവാ,
ഈ ജീവി മരണത്തിന്‍റെ വാഹകനാണ്.
അവന്‍ ഒരിയ്ക്കലും ഭക്ഷിക്കില്ല, ഉറങ്ങില്ല, ഒരിയ്ക്കലും നിര്‍ത്തുകയുമില്ല.
ഒരിടയന്‍ അവന്‍റെ ആറ്റിന്‍പറ്റത്തെ കാത്തുരക്ഷിക്കും പോലെ,
നല്ലവനായ ദൈവം എന്നെയും കാത്തുരക്ഷിക്കട്ടെ.
പറ്റില്ലല്ലേ.
അടിമകളുടെ ഭാഷ...
നിന്നെയെനിക്കാവശ്യം വന്നേക്കും.
അതിനുള്ള പ്രതിഫലം...
...മഹത്തരമായിരിക്കും.
എന്‍റെ രാജകുമാരാ.
ബാക്കിയുള്ള വിശുദ്ധഭരണികളെവിടെ...
ബ്രൈഡന്‍ കോട്ട- കെയ്റോ.
നിനക്കീ യക്ഷിക്കഥകളിലും അസംബന്ധങ്ങളിലുമൊന്നും വിശ്വാസമില്ലെന്ന് പറഞ്ഞിരുന്നെന്നാ എന്‍റെ ഓര്‍മ്മ.
3000 വര്‍ഷം പഴക്കമുള്ള നടന്നു സംസാരിക്കുന്ന ശവത്തെ നേരില്‍ക്കണ്ടത്,
എന്നെ മാനസാന്തരപ്പെടാന്‍ പ്രേരിപ്പിച്ചു.
അത് മറന്നേക്ക്. നമ്മള്‍ വാതിലടച്ച് പുറത്തിറങ്ങുന്നു, ഹാളിലൂടെ നടക്കുന്നു, ഇവിടം വിട്ടു പോകുന്നു.
- ഓഹ്, ഇല്ല, നമ്മളങ്ങനെ ചെയ്യുന്നില്ല. - ഓഹ്, ഉണ്ട്, നമ്മള്‍ അങ്ങനെതന്നെ ചെയ്യും.
ഓഹ്, ഇല്ല, അത് ചെയ്യാന്‍ പറ്റില്ല. നമ്മളാണ് അതിനെ ഉണര്‍ത്തിയത്, നമ്മള്‍ തന്നെ അതിനെ തടയുകയും ചെയ്യും.
നമ്മളോ? ഏത് നമ്മള്‍? നമ്മള്‍ ഒരുമിച്ചല്ലല്ലോ പുസ്തകം വായിച്ചത്.
അതിലൊന്നും കേറി കളിക്കാന്‍ നിക്കണ്ടന്ന് ഞാനപ്പഴേ പറഞ്ഞതാ. പറഞ്ഞോ ഇല്ലയോ?
അതേ, എന്നാലങ്ങനെതന്നെ, ഞാന്‍, ഞാന്‍, ഞാന്‍. ഞാനാണ് അതിനെ ഉണര്‍ത്തിയത്, തടയാനും എനിക്കുദ്ദേശമുണ്ട്.
ഉവ്വോ? എങ്ങനെയാണാവോ?
ഒരായുധം കൊണ്ടും അതിനെ കൊല്ലാനാകില്ലെന്ന് അയാള്‍ പറയുന്നത് നീയും കേട്ടതല്ലേ.
എങ്കില്‍പിന്നെ ദൈവികമായ വല്ല ആയുധവും ഉണ്ടോയെന്ന് നമുക്ക് പോയി അന്വേഷിക്കാം.
ദാ പിന്നേം 'നമ്മള്‍'.
നോക്കൂ, നിങ്ങള്‍ക്ക് ഞാന്‍ പറയുന്നതൊന്ന് ശ്രദ്ധിക്കാമോ? നമ്മള്‍ എന്തെങ്കിലും ചെയ്തേ തീരൂ.
ഒരിക്കല്‍ ഈ ജന്തു പുനര്‍ജ്ജനിക്കപ്പെട്ടാല്‍, അതിന്‍റെ ശാപം ഈ ഭൂമി മുഴുവന്‍ വ്യാപിച്ച്,
ഈ ലോകം മുഴുവനായി നശിപ്പിക്കപ്പെടും.
- അതിന്, അതെന്‍റെ പ്രശ്നമാണോ? - അതെല്ലാവരുടെയും പ്രശ്നമാണ്.
ഈവ്ലിന്‍, നീയെന്‍റെ ജീവന്‍ രക്ഷിച്ചെന്നതൊക്കെ ശരിതന്നെ,
പക്ഷേ, നിന്നെ അവിടെ കൊണ്ടുപോയി തിരികെ കൊണ്ടുവരാം എന്ന് മാത്രമായിരുന്നു നമ്മള്‍ തമ്മിലുള്ള കരാര്‍.
അത് ഞാന്‍ ചെയ്തില്ലേ? ജോലി കഴിഞ്ഞു, കഥയും കഴിഞ്ഞു. ഉടമ്പടി അവസാനിച്ചിരിക്കുന്നു.
അത്രേയുള്ളൂ? ഞാന്‍ നിങ്ങള്‍ക്ക് വെറുമൊരു ഉടമ്പടി മാത്രമാണോ?
ഒന്നുകില്‍ നിനക്കെന്‍റെ കൂടെ വരാം, അല്ലെങ്കില്‍ ഇവിടെത്തന്നെ നിന്ന് ലോകത്തെ രക്ഷിക്കാന്‍ ശ്രമിക്കാം.
- എന്താ നിന്‍റെ തീരുമാനം? - ഞാന്‍ ഇവിടെത്തന്നെ നില്‍ക്കുന്നു.
- നല്ലത്. - നല്ലത്.
നല്ലത്.
റോയല്‍ എയര്‍ ഫോര്‍സില്‍ ഇവിടെ അവശേഷിക്കുന്ന അവസാനത്തെയാള്‍ ഞാനാണ്, അറിയാമോ...
ഏതോ അലവലാതി ഇവിടെയൊക്കെ മദ്യം തുളുമ്പിക്കളഞ്ഞിരിക്കുന്നു.
ബാക്കിയുള്ളവരെല്ലാം ആകാശത്തില്‍ വച്ച് മരിച്ചു, എല്ലാവരേം മണ്ണിലടക്കി.
അവരെല്ലാം, ഓരോരുത്തരും, നല്ലവരുമായിരുന്നു...
- ഹായ്, വിന്‍സ്റ്റണ്‍. - അതേ...
നിനക്കറിയാമോ, ഒ'കോണല്‍, മഹായുദ്ധം അവസാനിച്ച ശേഷം,
എന്നെപ്പോലെയുള്ള ഒരാള്‍ക്ക് മനസ്സിന് സംതൃപ്തി തരുന്ന ഒരു വെല്ലുവിളി പോലും വന്നിട്ടില്ല.
അതെയോ? ഇന്ന് നമുക്കെല്ലാവര്‍ക്കും അവരവരുടേതായ കൊച്ചുകൊച്ചു പ്രശ്നങ്ങളുണ്ട്, വിന്‍സ്റ്റണ്‍.
ഇവിടെയിങ്ങനെ കള്ളും കുടിച്ച് ബോറടിച്ചിരുന്ന് ചീയുന്നതിലും ഭേദം,
അവരുടെ കൂടെ അഗ്നിനാളങ്ങളുടെ,
തിളക്കത്തോടെ, മരിച്ചു മണ്ണടിഞ്ഞു,
- പോയാ മതിയായിരുന്നെന്ന് തോന്നിപ്പോകുന്നു. - കള്ളുകുടിച്ച്, ബോറടിച്ചോ!
ചിയേര്‍സ്.
അപ്പോ ശരി, തിരികെ വ്യോമപരിധിയിലേക്ക്.
- നിന്‍റെ പെങ്ങള്‍ പണ്ടേ ഇങ്ങനെ തന്നെ... - ആ, അതേ. അവള് പണ്ടേ ഇങ്ങനെ തന്നെ.
നമ്മളെല്ലാം പാക്ചെയ്തു റെഡിയാ. പക്ഷേ ആ നാശം പിടിച്ച ബോട്ട് നാളെ നേരം വെളുത്താലേ പുറപ്പെടൂ.
നിന്‍റെ വാല് നല്ലോണം കാലിന്‍റെടേല്‍ ചുരുട്ടി വച്ചിരിക്കുന്നത് എനിക്ക് കാണാം.
നിനക്കത് പറയാം. എഴുന്നേറ്റ് നടക്കുന്ന ഭീകരനായ ശവം നിന്‍റെ പിന്നാലെയല്ലല്ലോ കൂടിയിരിക്കുന്നത്.
പിന്നെ, നിന്‍റെ സുഹൃത്തിനെങ്ങനെയുണ്ട്?
കണ്ണുകളും നാവും പിഴുതെടുക്കപ്പെട്ട ഒരാള്‍ക്ക് എങ്ങനെയുണ്ടാകാനാണ്?
നിങ്ങളെ കാണാന്‍ കഴിഞ്ഞതില്‍ സന്തോഷം.
ഇംഹോടെപ് രാജകുമാരന് ആരും തൊടുന്നതിഷ്ടമല്ല.
ഒരു മണ്ടന്‍ കിഴക്കന്‍ അന്ധവിശ്വാസമാണെന്ന് തോന്നുന്നു.
എന്നോട് ക്ഷമിക്കണം.
മിസ്റ്റര്‍. ബേണ്‍സ്, ഇംഹോടെപ് രാജകുമാരന് താങ്കളുടെ ആതിഥേയത്വം സ്വീകരിക്കാന്‍ കഴിഞ്ഞതില്‍ നന്ദിയുണ്ട്.
അതൊന്നും വേണ്ട.
പിന്നെ താങ്കളുടെ കണ്ണുകള്‍ക്കും,
- പിന്നെ താങ്കളുടെ നാവിനും. - എന്ത്...
- പക്ഷേ കൂടുതല്‍ ആവശ്യമുണ്ടെന്ന് ഞാന്‍ ഭയപ്പെടുന്നു. - എന്ത്...
വേഗം ജോലി തീര്‍ത്തിട്ട് വേണം,
രാജകുമാരന് നീയും നിന്‍റെ കൂട്ടാളികളും ചേര്‍ന്ന്,
- സ്വയം വരുത്തി വച്ച... - വേണ്ട!
- ...ശാപം പൂര്‍ത്തീകരിക്കാന്‍. . - വേണ്ട! നില്‍ക്കൂ! വേണ്ട!
ഭാഗ്യം തുണക്കട്ടെ, പിള്ളേരെ.
എന്‍റെ പൊന്ന് കര്‍ത്താവേ!
ഒരുമാതിരി ചോരയുടെ...
ചുവ.
"പിന്നെ ഈജിപ്തിലെ പുഴകളും ജലാശയങ്ങളും ചുവന്ന് ചോരയെന്നോണം ഒഴുകും. "
അവനിവിടെയുണ്ട്.
ഓഹ്, കൊടുങ്കാറ്റ് വരാന്‍ സാധ്യതയുണ്ടെന്ന് തോന്നുന്നു.
- ഓഹ്, ഈവ്ലിന്‍! - ഓഹ്, നിങ്ങളിതുവരെ പോയില്ലേ.
നമുക്ക് പ്രശ്നങ്ങളുണ്ട്.
ഹേയ്!
എടാ പരനാറി ബെനി, എവിടാരുന്നെടാ നീ?
നമ്മള്‍ വലിയ പ്രശ്നത്തിലാണ്.
പിശാചുക്കളില്‍ നിന്നും നീയെന്നെ രക്ഷിച്ചു.
നന്ദിയുണ്ട്.
നമ്മള്‍ ഗുരുതരമായ പ്രശ്നത്തിലാണ്.
- എവി, അവന് നിന്നെ ഇഷ്ടപ്പെട്ടെന്ന് തോന്നുന്നു. - അതേ, എന്താ ഇതൊക്കെ?
എന്താ അവന് വേണ്ടേ?
ഇതിനൊക്കെ ഉത്തരം തരാന്‍ കഴിയുന്ന ഒരാളെയുള്ളൂ.
- നീയോ! - മിസ് കര്‍ണഹാന്‍.
- മാന്യരെ. - എന്തൊക്കെയാണിവിടെ നടക്കുന്നത്?
ശരിക്കും നിങ്ങള്‍ക്കതറിയണോ, അതോ ഞങ്ങളെ നേരെയങ്ങ് വെടി വെക്കുന്നോ?
തൊട്ടുമുന്‍പേ കണ്ടതിന്‍റെ അടിസ്ഥാനത്തില്‍, കുറച്ച് വിശ്വാസമൊക്കെ ഉണ്ടാകുന്നതില്‍ എനിക്ക് സമ്മതമാ.
ഞങ്ങള്‍ ഒരു പുരാതന രഹസ്യസംഘടയുടെ ഭാഗമാണ്.
3,000 വര്‍ഷത്തിലധികം, ഞങ്ങള്‍ മരിച്ചവരുടെ നഗരത്തെ കാത്തുസൂക്ഷിച്ചു പോന്നു.
മുഖ്യപുരോഹിതന്‍ ഇംഹോടെപ് ഈ ലോകത്ത് പുനര്‍ജ്ജനിക്കാതിരിക്കാന്‍ മനുഷ്യകുലത്തിനായി,
ഞങ്ങളാല്‍ കഴിയുന്നതെന്തും ചെയ്യുമെന്ന് പ്രതിജ്ഞ ചെയ്തവരാണ് ഞങ്ങള്‍.
എന്നാല്‍ നിങ്ങള്‍ ഞങ്ങളെ തോല്‍പ്പിച്ചു.
നിരപരാധികളായ മനുഷ്യരെ കൊന്നുതള്ളുന്നതിന് ഇതൊരു ന്യായീകണമാണെന്നാണോ നിങ്ങളുടെ വിചാരം.
ഈ ജന്തുവിനെ തടയുന്നതിനോ? എനിക്കൊന്നാലോചിക്കണം.
- അതേ! - അതേ!
ചോദ്യം. അയാള്‍ക്ക് പൂച്ചകളെ ഇഷ്ടമല്ലാത്തതെന്ത് കൊണ്ട്?
പൂച്ചകള്‍ പാതാളത്തിന്‍റെ കാവല്‍ക്കാരാണ്.
പൂര്‍ണ്ണമായും പുനര്‍സൃഷ്ടിക്കപ്പെടും വരെ അവന് പൂച്ചകളെ പേടിയായിരിക്കും.
അതിന് ശേഷം അവനാരെയും ഭയപ്പെടില്ല.
അവനെങ്ങനെയാ സ്വയം പൂര്‍ണ്ണമായും പുനസൃഷ്ടിക്കപ്പെടുകയെന്നറിയാമോ?
- ആ പെട്ടി തുറന്നവരെയെല്ലാം കൊല്ലുന്നതിലൂടെ. - എന്നിട്ടവരുടെ സത്തെല്ലാം ഊറ്റിയെടുത്ത്.
ജൊനാഥന്‍, അതിന്മേലുള്ള നിന്‍റെ കളിയൊന്ന് നിര്‍ത്താമോ.
ജീവന്‍ വന്നശേഷം അവനെ ഞാന്‍ ആദ്യമായി ഹമുനപ്ത്രയില്‍ വച്ച് കണ്ടപ്പോള്‍, അവനെന്നെ ആങ്ക്-സു-നാമുന്‍ എന്ന് വിളിച്ചു.
പിന്നെയിപ്പോള്‍, മിസ്റ്റര്‍. ബേണ്‍സിന്‍റെ ക്വാര്‍ട്ടെര്‍സില്‍ വച്ച് എന്നെ ചുംബിക്കാനും ശ്രമിച്ചു.
ആങ്ക്-സു-നാമുനോടുള്ള പ്രണയം കാരണമാണ് അവന്‍ ശിക്ഷിക്കപ്പെട്ടത്.
- 3,000 വര്‍ഷങ്ങള്‍ക്ക് ശേഷവും അതില്‍ കുറവ് വന്നിട്ടില്ലേ... - അവനിപ്പോഴും അവളെ സ്നേഹിക്കുന്നു.
അത് ഭയങ്കര റൊമാന്‍റിക് തന്നെ, സമ്മതിച്ചു. പക്ഷേ ഞാനുമായി അതിനെന്ത് ബന്ധം?
ചിലപ്പോള്‍ ഒരിക്കല്‍ക്കൂടി അവനവളെ മരണത്തില്‍ നിന്ന് ഉയര്‍ത്തെഴുന്നേല്‍പ്പിക്കാന്‍ ശ്രമിച്ചേക്കും.
അതേ.
അതിനായി ബലികൊടുക്കേണ്ടയാളെ അവന്‍ കണ്ടെത്തിക്കഴിഞ്ഞെന്ന് തോന്നുന്നു.
നിനക്ക് ഭാഗ്യമില്ല, വല്യമ്മേ.
നേരെ മറിച്ച്,
ആ ജന്തുവിനെ കൊല്ലാന്‍ ആവശ്യമായ സമയം അത് നമുക്ക് തന്നേക്കും.
സാധ്യമായ എല്ലാ സഹായങ്ങളും നമ്മള്‍ തേടണം.
അവന്‍റെ ശക്തി വര്‍ദ്ധിച്ചു വരികയാണ്.
"അവന്‍ സ്വര്‍ഗ്ഗത്തിന് നേരെ കരങ്ങള്‍ നീട്ടിയപ്പോള്‍"
"ഈജിപ്ത് മുഴുവന്‍ ഇരുളില്‍ മൂടിപ്പോയി."
പുനര്‍സൃഷ്ടിക്കപ്പെടുന്നതില്‍ നിന്നും നമ്മളവനെ തടയണം.
ആരാ ആ പെട്ടി തുറന്നത്?
ഞാനും ഡാനിയല്‍സും.
- പിന്നെ തീര്‍ച്ചയായും, ബേണ്‍സും. - പിന്നെ ആ ഈജിപ്തോളജിസ്റ്റും (ഈജിപ്തിന്‍റെ ചരിത്രം പഠിക്കുന്നയാള്‍).
എന്‍റെ ഫ്രണ്ട് ബെനി ഉണ്ടായിരുന്നില്ലേ?
ഇല്ല, ഞങ്ങളത് തുറക്കും മുന്നേ അവന്‍ നിലവിളിച്ച് അവിടന്ന് ഓടിപ്പോയി.
- ആ, അവന് ബുദ്ധിയുണ്ട്. - അതേ, അതാണ് ബെനി.
ആ ജന്തു പിടികൂടും മുന്നേ നമുക്കാ ഈജിപ്തോളജിസ്റ്റിനെ കണ്ടെത്തി,
- കോട്ടയുടെ സുരക്ഷിതത്വത്തിലേക്ക് കൂട്ടിക്കൊണ്ട് വരണം. - ശരി.
അവളിവിടെ നില്‍ക്കട്ടെ. നിങ്ങള്‍ മൂന്നുപേരും എന്നോടൊപ്പം വാ.
- ഞാനില്ല... - ഇല്ലില്ല!
ഒരു നിമിഷം! അങ്ങനെ ഇട്ടെച്ച് പോകാന്‍ ഞാനെന്താ വല്ല പഴഞ്ചാക്കോ.
നിനക്കാരാ അധികാരം തന്നത്, ഒ'കോണല്‍? നീ വല്യ ആളാണെന്നാണോ വിചാരം?
ജൊനാഥന്‍! ഒ'കോണല്‍!
- സോറി, പക്ഷേ അവന് ഉയരമല്‍പ്പം കൂടുതലാണ്. - ജൊനാഥന്‍, എടാ ഭീരു നീ...
ഒ'കോണല്‍, എന്നെയിവിടെയിങ്ങനെ ഇട്ടേച്ച് പോകരുത്!
ജൊനാഥന്‍, ഒരു മിനിറ്റിനുള്ളില്‍ നീയീ വാതില്‍ തുറന്നില്ലെങ്കില്‍...
- ഒ'കോണല്‍... - ഈ വാതില്‍ തുറക്കില്ല.
- എന്നെ തുറന്ന് വിട്. - അവള്‍ പുറത്ത് വരില്ല,
- പുറത്ത് നിന്നാരും അകത്തും പോകില്ല, മനസ്സിലായോ? - മനസ്സിലായി.
- മനസ്സിലായോ? - മനസ്സിലായി.
ഒ'കോണല്‍! ജൊനാഥന്‍!
നമുക്ക് പോകാം, ജൊനാഥന്‍?
ഞാനാലോചിക്കുവാരുന്നു, ചുമ്മാ കോട്ടയുടെ അവിടെപ്പോയിനിന്ന് ശത്രുവിന്‍റെ നീക്കങ്ങളൊക്കെ നിരീക്ഷിച്ചാലോ.
- വരുന്നുണ്ടോ! - ശരി, വാ പോകാം.
ഞങ്ങള്‍ പോയി ഈജിപ്റ്റോളജിസ്റ്റിനെ രക്ഷിച്ചേച്ചും വരാം.
കൊള്ളാം കൊള്ളാം കൊള്ളാം. വസന്തത്തിലെ വൃത്തിയാക്കലായിരിക്കും, അല്ലേ?
നല്ലൊരു ശ്രമം.
ഓഹ്, ബെനി, നീ വീണ് പോയോ? എഴുന്നേല്‍ക്കാന്‍ ഞാന്‍ സഹായിക്കാം.
നീ മരുഭൂമിയില്‍ നിന്ന് മടങ്ങിവന്നത് പുതിയൊരു സുഹൃത്തിനെയും കൊണ്ടാണ്, അല്ലേ, ബെനി?
ഏത് സുഹൃത്ത്? എന്‍റെ ഒരേയൊരു സുഹൃത്ത് നീയല്ലേ.
ആ ജന്തുവിന്‍റെ കൂടെ നീയെന്താണ് ചെയ്യുന്നത്? അത് നിന്‍റെ കൂടെ കൂടിയിരിക്കുന്നതെന്തിനാ?
പിശാചിന്‍റെ വഴിയില്‍ പെടുന്നതിനെക്കാള്‍ നല്ലതല്ലേ അവന്‍റെ വലങ്കയ്യാകുന്നത്?
അവനെ സേവിക്കുന്നിടത്തോളം കാലം, എന്നെയത് ബാധിക്കുകയുമില്ല.
എന്ത് ബാധിക്കില്ലെന്ന്?
എന്താ നീ പറഞ്ഞത്?
എനിക്ക് നിന്നോട് പറയാന്‍ സൌകര്യമില്ല. നീ വേണേ ഇനിയും എന്നെ തല്ലിക്കോ.
നീയെന്താ അന്വേഷിക്കുന്നത്? എന്നോട് കള്ളം പറയാമെന്ന് കരുതേണ്ട.
പുസ്തകം!
ഹമുനപ്ത്രയില്‍ നിന്നും അവര്‍ക്ക് കിട്ടിയ കറുത്ത പുസ്തകം. അതവന് തിരിച്ചു വേണം.
അതിന് അതിന്‍റെ തൂക്കം സ്വര്‍ണ്ണത്തിന്‍റെ മൂല്യമുണ്ടാകുമെന്നാ എന്നോടവന്‍ പറഞ്ഞത്.
- അവനെന്തിനാ ആ പുസ്തകം? - എനിക്കറിയില്ല.
അവന്‍റെ മരിച്ചുപോയ കാമുകിയെ തിരിച്ചുകൊണ്ടു വരാനോ മറ്റോ.
പക്ഷേ കാര്യം ഇത്രേയുള്ളൂ. അവനാ പുസ്തകം വേണം, ഞാന്‍ സത്യം ചെയ്യാം.
പുസ്തകം മാത്രം, ഞാന്‍ ആണയിടാം. പിന്നെ നിന്‍റെ പെങ്ങളേം.
പക്ഷേ അതല്ലാതെ...
- രണ്ടെണ്ണം തീര്‍ന്നു, ഇനി രണ്ടെണ്ണം ബാക്കിയുണ്ട്. - അതുകഴിഞ്ഞാല്‍ അവന്‍ എവിയുടെ പിന്നാലേ വരും.
കാവല്‍ക്കാരെല്ലാം യഥാസ്ഥാനത്ത്!
കുഴപ്പങ്ങളൊന്നുമില്ല, സര്‍!
ഇതെന്ത് നരകമാണ്?
ഞാന്‍ താഴെപ്പോയി ഒരു ഡ്രിങ്ക് എടുക്കാന്‍ പോകുവാ. നിനക്ക് വല്ലതും വേണോ?
- ആ വേണം വേണം, എനിക്കൊരു ഗ്ലാസ് ബര്‍ബണ്‍. - ശരി.
- പിന്നെ ഒരു ഷോട്ട് ബര്‍ബണ്‍ കൂടി. - ശരി ശരി.
- ബര്‍ബണ്‍ ചേസര്‍ കൂടി വേണം. - നിന്‍റെ കോപ്പിലെ ബര്‍ബണ്‍ ഞാന്‍ കൊണ്ടത്തരാം.
വാതിലിന്‍റെ കാര്യമോര്‍ത്ത് പേടിക്കണ്ട.
ആങ്ക്-സു-നാമുന്‍.
നിന്‍റെ വൃത്തികെട്ട മോന്ത അവളുടെതില്‍ നിന്ന് മാറ്റെടാ.
എന്‍റെ കയ്യിലെന്താന്ന് നോക്ക്യെ.
- നിനക്ക് കുഴപ്പമൊന്നുമില്ലല്ലോ? - എനിക്കത്ര ഉറപ്പില്ല.
പുരാണങ്ങള്‍ അനുസരിച്ച് ഹമുനപ്ത്രയില്‍ നിന്ന് അമേരിക്കക്കാര്‍ കണ്ടെത്തിയ കറുത്ത പുസ്തകം,
മരിച്ചവരെ തിരിച്ചു കൊണ്ടുവരുവാനുള്ളതാണ്.
നാളിതുവരെ എനിക്ക് വിശ്വസിക്കാന്‍ കഴിയാത്ത ഒരാശയമായിരുന്നു അത്.
വിശ്വസിക്കണം സഹോദരി. അതല്ലേ നമ്മുടെ ചങ്ങാതിയെ ജീവിതത്തിലേക്ക് തിരികെ കൊണ്ടുവന്നത്?
അതേ, ഞാന്‍ ആലോചിക്കുന്നത് കറുത്ത പുസ്തകത്തിന് മരിച്ചവരെ തിരിച്ചുകൊണ്ടുവരാന്‍ സാധിക്കുമെങ്കില്‍...
- സ്വര്‍ണ്ണപുസ്തകത്തിന് അവരെ കൊല്ലാനും കഴിയും. - അതൊരു ഐതിഹ്യം മാത്രമാണ്.
ആ സ്വര്‍ണ്ണപുസ്തകം എവിടെയാണ് ഒളിപ്പിക്കപ്പെട്ടിരിക്കുന്നതെന്നാണ് നമ്മളിപ്പോള്‍ കണ്ടെത്തേണ്ടത്.
ഇംഹോടെപ്.
എത്താൻ വൈകിയെങ്കിലും പ്രാധാന്യമൊട്ടും കുറവില്ല, എന്‍റെ പ്രിയപ്പെട്ട പ്ളേഗ്, കുമിളകളും വൃണങ്ങളും.
അവരെല്ലാം അവന്‍റെ അടിമകളായി.
അങ്ങനെ അത് തുടങ്ങി, ഒടുക്കത്തിന്‍റെ തുടക്കം.
എന്നങ്ങ് തീർത്ത് പറയാറായിട്ടില്ല. വാ.
ഇംഹോടെപ്.
ബേംബ്രിഡ്ജ് പണ്ഡിതന്മാരുടെ അഭിപ്രായപ്രകാരം അമുന്‍-റായുടെ സ്വർണ്ണപുസ്തകം,
അനുബിസിന്‍റെ പ്രതിമയുടെ ഉള്ളിലാണ്.
- അവിടന്നല്ലേ നമ്മൾ കറുത്ത പുസ്തകം കണ്ടെത്തിയത്. - ശരിയാണ്.
ബേംബ്രിഡ്ജിലെ കിളവന്മാർക്ക് തെറ്റുപറ്റിയതാണെന്ന് തോന്നുന്നു.
അവർ പുസ്തകങ്ങൾ പരസ്പരം മാറ്റി മറിച്ചു.
കുഴിച്ചിട്ടിരിക്കുന്ന സ്ഥലങ്ങൾ അങ്ങോട്ടുമിങ്ങോട്ടും മാറിപ്പോയി.
അപ്പോൾ, കറുത്ത പുസ്‌തകം അനുബിസിന്‍റെ പ്രതിമക്കുള്ളിലാണെങ്കിൽ,
സ്വർണ്ണ പുസ്തകം...
- എവി, പെട്ടെന്നാകട്ടെ. - ക്ഷമ അട്ടിൻസൂപ്പിന്‍റെ ഫലം ചെയ്യും.
ഇല്ല, ഇപ്പോഴില്ല.
- ഞാൻ പോയി കാർ സ്റ്റാർട്ടാക്കി നിർത്താം. - കിട്ടിപ്പോയി.
അമുന്‍-റായുടെ സ്വർണ്ണ പുസ്തകം ഹമുനപ്ത്രയിൽ ഹൊറസിന്‍റെ പ്രതിമക്കുള്ളിലാണ്.
കേട്ടോളൂ ബേംബ്രിഡ്ജ് പണ്ഡിതന്മാരെ.
ഇംഹോടെപ്.
പോകാം, പോകാം, വാ പോകാം!
വേഗം ഗിയർ ഇടെടാ, ചെക്കാ. വേഗം ഇവിടന്ന് സ്ഥലം വിടാം.
- എവി, വേഗം വാ, എവി. - ഇംഹോടെപ്!
ഇംഹോടെപ്!
നിനക്കുള്ളത് കിട്ടും, ബെനി! നീ കേൾക്കുന്നുണ്ടല്ലോ ല്ലേ?
- നിനക്കുള്ളത് കിട്ടുകതന്നെ ചെയ്യും! - ഓഹ് പിന്നെ, ഞാനിത് വരെ കേട്ടിട്ടില്ലാത്ത കാര്യമല്ലേ!
പിടിച്ചിരുന്നോ!
ഹേയ്! ഒ'കോണല്‍! ഒ'കോണല്‍!
ചാടിക്കോ!
പോ! പോ! പോ!
ഇംഹോടെപ്.
ഇതാ ജന്തുവാണ്.
അവൻ മുഴുവനായി പുനർസൃഷ്ടിക്കപ്പെട്ടു കഴിഞ്ഞു.
എന്നോടൊപ്പം വരൂ, എന്‍റെ രാജകുമാരി.
നിന്നെ എന്നെന്നേക്കുമായി എന്‍റെതാക്കാനുള്ള സമയമായി.
അനശ്വരത, വിഡ്ഢി.
എന്‍റെ കൈപിടിക്കൂ, നിന്‍റെ സുഹൃത്തുക്കളെ വെറുതെ വിടാം.
ഓഹ്, കോപ്പ്.
- കൊള്ളാവുന്ന ഐഡിയ വല്ലതും തോന്നുന്നുണ്ടോ? - ആലോചിക്കുവാ, ആലോചിക്കുവാ.
വേഗം ആലോചിച്ചോ. ഇവനെന്നെ വല്ല മമ്മിയും ആക്കിയാൽ,
ആദ്യം ഞാൻ വന്നു പിടിക്കാൻ പോകുന്നത് നിന്നെയായിരിക്കും.
വേണ്ട.
- അരുത്. - വേണ്ട!
അവന് ചടങ്ങുകൾ നടത്തണമെങ്കിൽ എന്നെ ഹമുനാപത്രയിലേക്ക് കൊണ്ടുപോകണം.
അവൾ പറയുന്നതാണ് ശരി, പോരാടണമാണെങ്കിൽ ആദ്യം ജീവനോടെ ഇരിക്കണം.
നിന്നെപ്പിന്നെ കണ്ടോളാമെടാ.
ഈവ്ലിന്‍!
- ഹേയ്, അതെന്‍റെതാണ്. - നന്ദി.
എല്ലാത്തിനേം കൊന്നുകളഞ്ഞേരെ!
ഇല്ല! എന്നെ വിടൂ!
- ഇംഹോടെപ്. - എന്നെ വിടൂ!
- ഗുഡ് ബൈ, ഫ്രണ്ടെ. - ഇവിടെ വാടാ, കൊച്ചു നായി...
ഇംഹോടെപ്.
കമോണ്‍!
- അപ്പൊ എന്‍റെ പെങ്ങളോ? - നമ്മളവളെ തിരിച്ചു കൊണ്ടുവരും!
പോ!
അടുത്തത് നീയാണ്!
വരൂ! കൈ പിടിക്ക്!
- നിങ്ങൾ പൊയ്ക്കോ! - കമോണ്‍!
പോ!
ഗുഡ് മോർണിംഗ്, വിൻസ്റ്റണ്‍. ഒരു കാര്യം പറഞ്ഞോട്ടെ?
നിന്‍റെ കൊച്ചു പ്രശ്നത്തില്‍ തിരുമനസ്സിന്‍റെ റോയല്‍ എയര്‍ഫോര്‍സിന് എന്താണ് ചെയ്യാന്‍ കഴിയുക?
അത്രവലിയ കാര്യമൊന്നുമല്ല.
- അപകടം പിടിച്ചതാണോ? - ഒരുപക്ഷേ നീയതിനെ അതിജീവിച്ചേക്കില്ല.
വ്യാഴദേവന്‍ സത്യമായും, നീയങ്ങനെ കരുതുന്നുണ്ടോ?
ഞങ്ങളൊഴിച്ച് ഇതില്‍ ഉള്‍പ്പെട്ടവരെല്ലാം മരിച്ചു കഴിഞ്ഞു. പിന്നെയാണോ നിങ്ങള്‍?
എന്താണ്... എന്താണപ്പോള്‍ വെല്ലുവിളി?
ദുരിതമനുഭവിക്കുന്ന യുവതിയെ രക്ഷിക്കുക, ചീത്ത മനുഷ്യനെ കൊല്ലുക, ലോകത്തെ രക്ഷിക്കുക.
വിന്‍സ്റ്റണ്‍ ഹാവ്ലോക് താങ്കളുടെ സേവനത്തിന് സന്നദ്ധനാണ്, സാര്‍.
നിനക്ക് കുഴപ്പമൊന്നുമില്ലല്ലോ?
എന്നെക്കണ്ടിട്ട് കുഴപ്പമൊന്നും ഇല്ലെന്ന് തോന്നുന്നുണ്ടോ?
നിങ്ങള്‍ക്ക് സുഖമല്ലേ?
അത് കണ്ടോ? ഇത്രയും വലിയ ഒന്ന് ഇതുവരെ ഞാന്‍ കണ്ടിട്ടില്ല.
- ഇതുവരെ? - ഇല്ല!
എന്‍റെ ദേഹത്തൂന്ന് മാറെടോ! മാറാന്‍!
വേറൊരു ജോലി കണ്ടു പിടിക്കണം.
ഓഹ്, ദൈവമേ.
നമ്മള്‍ തിരിച്ചിവിടേക്ക് വന്നു.
ഒ'കോണല്‍.
ഓഹ്, ദൈവമേ.
ഹേയ് വിന്‍സ്റ്റണ്‍, ചവിട്ടി വിട്ടോ!
പിടിച്ചിരുന്നോ, മക്കളേ!
നിര്‍ത്ത്! നിങ്ങളവരെ കൊല്ലും!
അതാണ് ഉദ്ദേശം.
ഞാനിതാ വരുന്നു, സഖാക്കളെ!
ആ മണ്ണ് മതിലിന്‍റെ സൂത്രം എനിക്ക് വല്ലാതങ്ങ് ഇഷ്ടപ്പെട്ടു. അടിപൊളിയായിരുന്നു.
തന്തയില്ലാത്തവന്‍.
എക്സ്ക്യൂസ് മീ.
കൂടുതല്‍ കുഴപ്പത്തിലാക്കില്ല എന്നുണ്ടെങ്കില്‍ ഒന്ന് സഹായിച്ചാല്‍ കൊള്ളായിരുന്നു!
ശരി, ശരി. ദാ വരുന്നു.
വിന്‍സ്റ്റണ്‍! ഹേയ് വിന്‍സ്റ്റണ്‍!
ചതുപ്പ്! മാറിക്കൊ! ഇത് ചതുപ്പാണ്.
വേഗം നടക്ക്!
നിന്നെപ്പോലെയുള്ള വൃത്തികെട്ടവന്‍മാര്‍ക്ക് എല്ലായ്പ്പോഴും അര്‍ഹിക്കുന്ന ശിക്ഷ തന്നെ കിട്ടും.
- ശരിക്കും? കിട്ടുമോ? - ഓഹ്, കിട്ടും.
കിട്ടിയിരിക്കും.
ഞാനാണെങ്കില്‍ ആ വലിയ കല്ലുകളായിരിക്കും ആദ്യം എടുക്കുക.
ആദ്യം മുകളീന്നെടുക്ക്, ഇല്ലെങ്കില്‍ എല്ലാം കൂടി ഇടിഞ്ഞു നമ്മുടെ മേലേക്ക് വീഴും.
വേഗമാകട്ടെ. നന്നായി അനങ്ങി ജോലി ചെയ്താല്‍ എളുപ്പം തീര്‍ക്കാം.
അതേ, അപ്പോ നിങ്ങള്‍ക്ക് കാര്യം പിടികിട്ടിയില്ലേ. ഓരോ കഷണമായി മതി.
ഞാന്‍ പറഞ്ഞത്!
നിങ്ങളിത് വന്നൊന്ന് നോക്കിക്കേ.
എന്താ?
അതെന്‍റെ കയ്യിലുണ്ട്! എന്‍റെ കയ്യില്‍!
- എന്തെലുമൊന്ന് ചെയ്യ്! - അങ്ങനെ പിടിച്ചോ!
എന്തെലുമൊന്ന് ചെയ്യ്! എന്തെലുമൊന്ന് ചെയ്യ്! അത് വേണ്ട! അത് വേണ്ട!
ഒ'കോണല്‍.
ഇതിനെക്കുറിച്ച് ബേംബ്രിഡ്ജ് പണ്ഡിതന്മാര്‍ ഒന്നും പറഞ്ഞിരുന്നില്ലല്ലോ.
എന്നെ വിട്. വിടാന്‍!
കൊല്ലവരെ...
...എന്നിട്ട് ബാക്കിയുള്ളവരെയും ഉണര്‍ത്ത്.
എന്ത്... എന്ത്...
- നീയിത് കാണുന്നുണ്ടോ... - ഉവ്വ്.
- നിനക്കിത് വിശ്വസിക്കാന്‍ കഴിയുന്നുണ്ടോ... - ഉവ്വ്.
- നമുക്ക് കുറച്ച്... - വേണ്ട.
- ഇവന്മാരൊക്കെ ഏത് നരകത്തീന്നാ? - പുരോഹിതന്മാര്‍.
ഇംഹോടെപിന്‍റെ പുരോഹിതന്മാര്‍.
എങ്കില്‍ ആയിക്കോട്ടെ.
അതിവിടെയുണ്ട്!
ഹലോ, കെളവന്‍ ഹൊറസ്.
വാതിലടക്കാനുള്ള സമയമായി.
ആങ്ക്-സു-നാമുന്‍.
ഒ'കോണല്‍!
ജൊനാഥന്‍!
നാശം. ഇവന്മാര്‍ വിടാനുള്ള ഭാവമില്ലല്ലോ, കണ്ടില്ലേ?
പരതിക്കൊണ്ടേയിരിക്ക്.
അമുന്‍-റായുടെ പുസ്തകം.
അവളെ രക്ഷിക്ക്. ആ ജന്തുവിനെ കൊല്ല്.
നീയെന്ത് നോക്കിക്കൊണ്ട് നില്‍ക്കുവാ? ഇവിടന്ന് പുറത്ത് കടക്ക്!
ഒന്നും പറ്റിയില്ലല്ലോ. വാ പോകാം.
നിന്‍റെ മരണത്തോടെ, ആങ്ക്-സു-നാമുന്‍ ഉയര്‍ത്തെഴുന്നേല്‍ക്കും.
ഞാന്‍ അജയ്യനായിത്തീരും!
അമുന്‍-റായുടെ പുസ്തകം! ഞാനത് കണ്ടെത്തി, എവി! ഞാനത് കണ്ടെത്തി!
അമുന്‍-റായുടെ പുസ്തകം.
വാചകമടി നിര്‍ത്തി എന്നെയിവിടന്ന് രക്ഷിക്ക്, ജൊനാഥന്‍!
പുസ്തകം തുറക്ക്, ജൊനാഥന്‍. അതാണിവനെ കൊല്ലാനുള്ള ഏക മാര്‍ഗ്ഗം.
നീയാ പുസ്തകം തുറന്ന് ആ ലിഖിതം കണ്ടെത്തണം.
അതേ, എനിക്കിത് തുറക്കാന്‍ പറ്റുന്നില്ല! ഇത് പൂട്ടി വച്ചിരിക്കുകയോ മറ്റോ ആണെന്ന് തോന്നുന്നു.
- താക്കോല്‍ വേണം, എവി! - അതിവന്‍റെ കുപ്പായത്തിനുള്ളിലുണ്ട്.
ഒ'കോണല്‍!
മമ്മികള്‍.
ശ്രദ്ധിക്ക്! ഒ'കോണല്‍! ഒരെണ്ണം ദാ അവിടെ...
ഇവിടെയൊരു ലിഖിതമുണ്ട്.
പൊന്ന് മോനേ!
കൊള്ളാം. ഇത് കൂടുതല്‍ നന്നായിക്കൊണ്ടിരിക്കുകയാണല്ലോ.
- എന്തെങ്കിലുമോന്ന് ചെയ്യ്, ജൊനാഥന്‍. - ഞാനോ?
- നിനക്കവരെക്കൊണ്ട് അനുസരിപ്പിക്കാന്‍ കഴിയും. - നീ ചുമ്മാ തമാശ പറയാതെ.
പുറംചട്ടയിലെഴുതിയത് വായിച്ച് തീര്‍ക്ക്, കഴുതേ, എങ്കിലവയെ നിയന്ത്രിക്കാന്‍ കഴിയും.
ഓഹ്, ശരി.
പെട്ടെന്ന്, ജൊനാഥന്‍!
- ഈ അവസാനത്തെ ചിഹ്നമെന്തെന്ന് മനസ്സിലാകുന്നില്ല. - അതിന്‍റെ രൂപം പറയ്?
ഒരു പക്ഷി. ഇതൊരു കൊക്കാണ്!
അഹ്മെനോഫസ്.
ആ ശരിയാ, എനിക്ക് തോന്നിയാരുന്നു.
അവനെ നശിപ്പിക്ക്!
ഇതെന്‍റെ കല്‍പ്പനയാണ്, അവനെ നശിപ്പിക്ക്!
ആങ്ക്-സു-നാമുന്‍!
ആ പുസ്തകമിങ്ങ് താ!
ആങ്ക്-സു-നാമുന്‍!
ഇനി നീ ചാവ്.
എവി, എനിക്കിത് കിട്ടി.
അവനെ ബിസിയാക്കി നിര്‍ത്ത്.
അത് ഞാനേറ്റ്.
- വേഗം, എവി! വേഗം! - നീ സഹായിക്കുന്നില്ലല്ലോ.
ഇനി നിന്‍റെ ഊഴമാണ്.
ഓഹ്! ഞാനത് കണ്ടുപിടിച്ചു.
ഇതിവനെ കൊല്ലുമെന്ന് പറഞ്ഞിട്ട്!
അവനിപ്പോള്‍ അനശ്വരനല്ല.
മരണം ഒരു തുടക്കം മാത്രമാണ്.
പോകാന്‍ സമയമായി.
നീയാ പുസ്തകം കളഞ്ഞോ! ജൊനാഥന്‍, എനിക്കിത് വിശ്വസിക്കാനാവുന്നില്ല...
- വേഗം! - ഒന്ന് വാ!
- നമുക്ക് കുറച്ചെടുത്താ... - വേണ്ട, ജൊനാഥന്‍!
ഒ'കോണല്‍!
- ഒ'കോണല്‍! പോകല്ലേ! - വേഗം, വാ!
- പോകല്ലേ! പ്ലീസ്! - വേഗം വാ! ബെനി!
ഗുഡ്ബൈ, ബെനി.
പോ.
നോക്കി, നോക്കി!
നന്ദി. ഒരുപാട് നന്ദി!
നിങ്ങള്‍ എന്‍റെയും എന്‍റെ ആളുകളുടെയും ബഹുമാനവും, കൃതജ്ഞതയും കരസ്ഥമാക്കിയിരിക്കുന്നു.
ആണോ, കുഴപ്പമില്ല, ഇതൊക്കെ ചെറുത്.
അല്ലാഹു എപ്പോഴും നിങ്ങള്‍ക്ക് നേരെ പുഞ്ചിരി തൂകട്ടെ.
നിങ്ങള്‍ക്കും.
- അതേ, എപ്പോഴും. - കുഴപ്പത്തിലൊന്നും പോയി ചാടല്ലേ.
അയാള്‍ നമ്മളെ ഇവിടെ ഉപേക്ഷിച്ചിട്ട് പൊയ്ക്കളഞ്ഞോ?
കൊള്ളാം, അങ്ങനെ വീണ്ടും നമ്മള്‍ വെറുംകൈയോടെ വീട്ടില്‍ പോകുമെന്ന് തോന്നുന്നു.
എന്ന് ഞാന്‍ പറയില്ല.
ഓഹ്, ഒന്ന് പൊടേയ്!
പരിഭാഷ - ഷിഹാബ് എ ഹസ്സന്‍
മലയാളം സബ്ടൈറ്റിലുകൾക്ക് സന്ദർശിക്കുക www.malayalamsubtitles.org